
NAPA a hasi donashon na tres instansia 


En konekshon ku su 36 aña di eksistensia, staf di NAPA Autoparts Bonaire a disidí di duna tres instansia un donashon ku nan lo por usa pa 
kubri sierto di nan aktividatnan. Ta trata aki di Fundashon Alzheimer Boneiru, Fundashon Kuido pa Persona Desabilitá i Kankerfonds Bonaire. 
Kada unu a risibí un montante di $1200.00, kua huntu ta bira $3600.00, ku ta kuadra na e 36 aña di eksistensia. Riba e foto Evert Piar i Merry 
Ottenhof-Cofﬁ e di Fundashon Alzheimer, a tuma nan check di $1200.00. 


ORA SERO TA YEGANDO 

KRALENDIJK – Siman 
pasá Sea Turtle Conserva- 
tion Bonaire (STCB) a ris- 
ibí notifi kashon di Harbour 
Village Marina tokante un 
turtuga blanku hóben ku 
tabata mustra den hopi mal 
kondishon di salú. 
Anteriormente ya e mira 
e turtuga akí den e marina 


Turtuga den 
mal kondishon 


diferente biá i e no tabata 
mustra 
salú. 
Desafortu- 
nadamente e turtuga tabata 
den mal kondishon di salú, 
e tabatin diferente tumor na 
su alanan, wowo i tabata 
hopi dekaí. 
Despues di inspekshon 
mas aleu, a deskubrí i tu- 
mor grandi banda di su gar- 


ganta, loke tabata blòkia i 
su abilidat pa kome. 
Staf di STCB a hiba e 
turtuga un veterinario lo- 
kal, pero desafortunada- 
mente no por a hasi nada 
mas pe. Siguiendo konseho 
di e veterinario, a tuma e 
desishon difísil pa pone e 
turtuga drumi. 


Anna Silberie, personahe konosí den e parti nort di An- 
triol, a yega 82 aña. Selebrashon tabata grandi na Kas di 
Kuido, kaminda Anna ta permanesé. Personal kompleto 
di Kas di Kuido ta deseá Anna bida, salú i bendishon, pa 
muchu mas huntu ku su kompañeronan di Kas di Kuido. 


Anna Silberie 
a yega 82 aña 


KRALENDIJK -- Dja- 
dumingu 18 di sèptèmber a 
hasi denunsia di ladronisia 
di un skuter. Ta trata di un 


Ladronisia di skuter 


skuter Agility di hür, koló 
shinishi skur KYMCO, nu- 
merá MF-1153. 
Ta investigando e kaso. 

Fin di siman benidero mi ta 
bira un aña mas bieu. Mi no 
sa selebrá mi aña. Al kon- 
trario. Mi kustumber normal 
ta di disparsé. Gewon un 
kustumber. Nada straño su 
tras. Kada loko ku nan tei- 
ma. Tin biá djis bai sinta na 
un sitio den naturalesa ku mi 
gusta. Mi so òf ku un hende 
spesial. Disfrutá di mi mes 
kompania. 


*** 
E biá aki mi ta ansioso pa 
un regalu ku mi por haña. Mi 
por keda sin hañ’é tambe. Ta 
den dos. Si mi no hañ’é, ta 
mi mes falta. Ta algu ku mi 
tabatin kaba, pero a pèrd’é. 
Mi no sa si lo mi han’é bèk. 
Si mi hañ’é di mes lo mi 
ta hopi kontentu. Si mi no 
hañ’é, di mes lo mi ta tristu. 
Hopi tristu. Laga mi sinta 
warda. Manera e kantika di 
San Nikolas ta bisa: “Vol ver- 
wachting klopt mijn hart.” 


*** 
Bida tin hopi buèlta aden. Un 
dia mi a papia profundo ku un 
persona ku tabata muriendo. 
E no a bai den Herensia, 
pero el a haña nesesario pa 
konta mi su historia di bida. 
Su nòmber tabata Lan Pou- 
rier. Nan tabata yam’é Shon 
Lan di PAR, komo ku e ta- 
bata manera un ‘beheerder’ 
di sede di e partido aki. El 
konta mi di su bida. Un di e 
lèsnan ku bida a siña Shon 
Lan ta ku hopi biá hende no 
ta apresiá algu, te ora ku nan 
pèrd’é. 
Sirkunstansianan 
ta pone ku bo no ta apresiá 
tur biá loke ta presentá den 
bo bida. Ora ku bo pèrd’é, 
bo ta lamentá. Pero si bo 
hañ’é bèk lo bo invertí tur 
esfuerso pa no pèrd’é mas. 
Ta parse ku mi ta papiando 
den parábola. Pero esnan ku 
mester komprondé, ta kom- 
prondé loke mi ta skirbiendo 
aki. 


*** 
E dianan aki mi kondishon 
físiko ta hopi bon. Kasi tur 
dia mi ta landa masoménos 
mei kilometer. Despues mi ta 
bai kana masoménos 8 kilo- 
meter. Kada dia e tèmpo ta 
bira mihó. Mi ta ripará tambe 
ku algun kilo a kuminsá bai. 
Aki dos siman asina boso ta 
bai ripará e diferensia. Natu- 
ralmente komiendo algu mé- 
nos tambe. No direktamente 
dieta. 


*** 


KRALENDIJK – E situ- 
ashon na BonLab ta fèrfelu. 
Ora sero ta yegando, falta 
dos luna pa aña kaba, tra- 
hadónan ketu bai ta den in- 
tersedumbre i no sa kiko ta 
bai pasa ku nan. Den henter 
e situashon akí, tur partido 
a faya, tim di maneho, hun- 
ta di komisario i BHM, ku 
mester a kontrolá, al final 
Kolegio Ehekutivo komo 
e máksimo ku mester a 
kontrolá, es mas esnan ku 
mester a kontrolá ta miem- 
bronan di Konseho Insular, 
pasobra ora nan a traha e 
desishon na kuminsamentu 
di aña ku a bisa ku mes- 
ter tin dos laboratorio, nan 
tambe tabata esnan ku mes- 
ter a kontrolá Kolegio Ehe- 
kutivo i eksigí kon ta pará 
ku e situashon di LabLab, 
pero tur hende a bai drumi. 
Esaki 
presidente 
di 
AFBW, Cherel Kwidama, 
sindikato ku ta representá 
trahadónan di BonLab, a 
deklará. E historia di Bon- 
Lab ta konosí ta algu ku tin 
kasi un aña andando. 
BONERIANO a papia 
ku presidente di AFBW, pa 
tende di dje kon e situashon 
ta despues di a reuní ku e 
trahadónan djaluna atardi. 
Kwidama: 
“AFBW 
enbèrdat a reuní ku e tra- 
hadónan di BonLab djalu- 
na atardi kaminda e tra- 
hadónan a tuma e posishon 


Trahadónan di BonLab ketu bai den intersedumbre 
ORA SERO TA 
YEGANDO 


pa e siman akí pa sali pafó i 
splika ku no por mas. 
Dos luna a keda pa 
un solushon i sí no tin e 
solushon akí, ta nifiká ku 
pa yanüari ta retirá e tra- 
hadónan i loke so nan por 
haña ta sesantia, pasobra sí 
no por paga trahadó ta ni- 
fiká pa sindikato mester bai 
pidi sesantia. 
I nos netamente pa esaki 
komo representante di e 
trahadónan no ke. 
Nos ke pa regla e asuntu 
akí pa e hendenan haña nan 
plan sosial. Nos tur sa ku 
esnan ku tin e poder pa a- 
tendé ku e kaso di BonLab 
ta gobièrnu. Nos lo haña 
hopi lástima sí laga e situ- 
ashon yega ku na yanüari 
sin ku gobièrnu a tuma un 
desishon i no a hasi nada.” 


Sufriendo 
Kwidama a sigui bisa, 
gobièrnu lokal por atendé 
e asuntu akí riba nivel ku 
gobièrnu hulandes. 
Gobièrnu lokal tin tur 
poder pa atendé e asuntu 
akí i kaba ku e situashon 
ku a dura kasi un aña i mei 
ku e trahadónan ta den in- 
tesedumbre i ta sufriendo i 
te asta tin trahadó ku a bira 
malu, pa sa kon e situashon 
ta, anto por mira den un re- 
union di Konseho Insular 
kaminda koalishon ta vota 
kontra pa publiká e rapòrt 


di BonLab. 
“Nos tur sa e mal mane- 
ho ku tabatin na BonLab 
ku e ta den e situashon akí 
i mi ta komprondé ku no ke 
publiká e rapòrt pasobra tin 
kosnan hopi mahos den dje 
ku lo pisa hopi pisá riba e 
dos partidonan akí i nos tur 
sa ku elekshon ta na kamin- 
da, ke men ta warda elek- 
shon pasa pa saka e rapòrt. 
Ta hopi lamentabel ku 
e hendenan akí a skohe 
pa polítiko i partido i no a 
skohe pa e 15 mama i tata 
di famia ku ta pèrdiendo 
trabou. Ken men den un 
palabra bisá, e hendenan 
akí ta pèrdiendo trabou ka- 
minda a primintí i bisa hopi 
kos, pero resultado ta ku 
awe no tin apsolutamente 
nada definitivo ku por mus- 
tra i bisa e trahadó esaki ta 
bai pasa,” Kwidama a bisa. 
Anto nos komo sindika- 
to, segun Kwidama, a keda 
henter e aña akí atendiendo 
e asuntu akí mandando kar- 
ta. 
Nos a traha un konsepto 
di un plan sosial i entregá 
esaki na BHM, hunta di 
komisario i direktor di Bon- 
Lab, kaminda nan den nan 
posishon pa bisa i a hasi 
algu kuné, pero momentu 
sero ta yegando i ainda no 
tin nada konkreto. 


Tur a bai drumi 


Den e kaso akí, komo 
sindikato, nos ta bisa ku tur 
partido a faya, tim di mane- 
ho, hunta di komisario i 
BHM ku mester a kontrolá, 
al final Kolegio Ehekutivo 
komo e máksimo ku mester 
a kontrolá, es mas esnan ku 
mester a kontrolá ta miem- 
bronan di Konseho Insular, 
pasobra ora nan a traha e 
desishon na kuminsamentu 
di aña ku a bisa ku mes- 
ter tin dos laboratorio, nan 
tambe tabata esnan ku mes- 
ter a kontrolá Kolegio Ehe- 
kutivo i eksigí kon ta pará 
ku e situashon di LabLab, 
pero tur hende a bai drumi, 
Kwidama a duna di konosé. 
Kwidama a sigui bisa, 
ata nos awor faltando dos 
luna sin sa kiko ta bai pasa. 
Sindikato a hasi tur su 
esfuerso, pero no ta na sin- 
dikato pa tin e palabra final. 
Despues di e reunion ku 
trahadónan kaminda nan a 
bisa ku nan no por mas, nos 
komo sindikato ta bai usa 
tur arma pa pone preshon 
pa bini ku un solushon, pa- 
sobra si gobièrnu lokal no 
tuma un desishon, esaki 
lo ta hopi tristu pa e tra- 
hadónan. 
Trahadónan djaluna a- 
tardi den un resolushon ta 
urgi gobièrnu pa traha riba 
e plan sosial pa yega na un 
solushon pa nan i BonLab, 
Kwidama a bisa. 


KRALENDIJK – “Mi 
a lesa Yonchi Dortalina su 
reakshon riba mi kolumna 
sindikal di djaluna 19 di 
sèptèmber, den kua mi a 
sita loke tabata un sekreto 
públiko, esta ku a retirá 
Dortalina komo direktor 
di BonLab. Ami i komuni- 


Ta interesante pa sa 
Base retiru direktor di BonLab 


dat no tabata, ni ta disponé 
di otro informashon, ku e 
motibu di e retiro tabata 
mal maneho hibá,” Nòchi 
Willem di OSIBO ta reak- 
shoná. Ta p'esei, di akuerdo 
ku Willem, mester publiká 
e rapòrt di BonLab. Ata a 
publiká esun di CRM-link. 


Òf ta ora kos bai bon so ta 
publiká. Interesante ta bira 
e ora ei kiko ta e base pa a 
duna e direktor retiro. Kisas 
ta bon pa publiká esei tam- 
be.Tin e investigashon ku 
e hunta di komisario a hasi 
pa yega na e desishon di re- 
tiro. Lo ta bon pa publiká 


esei tambe pa e pakete ta 
kompleto. “Gustosamente 
si resultá ku no ta pa mal 
maneho a retirá e direktor, 
lo mi rektifiká mesora i pidi 
BHM ku ta esun ku a retirá 
Dortalina. pa saka un ko- 
munikado ofishal.” Willem 
ta skirbi. 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djaweps 22 sèptèmber 2022 


12.00 Aktualidat: 
Robby Schouten 
13.00 Aki Boneiru: 
Angele Cecilia-DS Dansschool 
14.00 Herensia: 
Theresa Harms & Juliana Snijder 
15.00 BAPA: 
Sherel Kwidama 


16.00 Herensia: 
Nort'i Saliñ a 9 (Kas pa kas) 
17.00 Aki Boneiru: 
Nicky Pietersz 
18.00 Herensia: 
Dr. Livio Hermans 
19.00 BAPA: 
Monchin Flanders 


20.00 Herensia Korsou: 
Aminta Sprockel 
21.00 Aki Boneiru: 
Hasa kofﬁ e ku Jacintha 
22.00 Herensia: 
Pim De Waal (Pinta) 
23.00 BAPA: 
Denise De Jongh Rekwest 


HENDE LO NO BIDA 
DI PAN SO 
Skritura: Mateo‬ 4:2-4(BS) 
Bo a yega di purba di keda sin kome pa algun dia òf algun 
siman? Despues di kuantu tempu lo bo sinti hamber? Tin bi- 
aha asta ora nos keda sin kome algun oranan, ya kaba nos 
tin hamber. Ta normal ku e kurpa di hende ta pidi nutrishon. 
Despues di a yuna kuarenta dia largu, Hesus a haña ham- 
ber. “I e tentadó a bin i a bis'É: “Si Bo ta Yu di Dios, ordená e 
piedranan aki pa nan bira pan” Hesus a kontest'é: ‘Skritura ta 
bisa: “... Hende lo no biba di pan so; ma di tur palabra ku ta 
sali for di boka di Dios.” Mateo‬ 4: 4‬ ‬ 
Kuminda ta proveé nutrishon. Nutrishon ta supstansia ku ta 
proveé energia i kresementu i asina ku e kurpa por funshoná 
dor di hala rosea, digestion, tene nos kurpa kayente, etc. 
Esei ta netamente loke nos kurpa físiko tin nesesidat di dje. 
Asina nos kurpa spiritual tambe tin mester di alimentashon. 
I esei ta bini for di e Palabra di Dios. E Palabra di Dios ta 
alimentá nos bida spiritual pasobra E ta duna nos fe, speran- 
sa, siguridat i kambio den nos bida spiritual. Resultado ta ku 
nos no ta fria spiritualmente. Tambe nos ta mira kambionan 
poderoso den nos bida. Ta p’esei laga nos hasi esfuerso pa 
nos lesa i studia e Palabra di Dios tur dia. 
Kome di e Pan Berdadero ku lo hasi kambio poderoso den 
bo bida! 


Alex & Jasmin Senchi 
Produkshon PGM 


KRALENDIJK 
– 
“Komo siudadano ku ta 
lesa i skucha e diskushon 
tokante e tres rapòrtnan 
ku ta sekreto pa pueblo i 
ku koalishon MPB/UPB ta 
pensa pa kita e sekresia mi 
pensamentu ta ku Konseho 
Insular a bai di akuerdo 
pa e rapòrtnan ta sekreto, 
pues ta den Konseho Insu- 
lar mester kita e sekresia.” 
Esaki analista Arthur Sealy 
ta splika den un komunika- 


do. E ta pidi pa saka e dis- 
kushonnan aki for di esfera 
polítiko. 
Segun Sealy, koalishon 
ta papia di transparensia, in- 
tegridat i bon gobernashon. 
Awor ta kòrda riba e kos- 
nan aki i no den reunion di 
Konseho. 
E eror ta ku no a kumpli 
ku e prinsipio di motivá e 
desishon pa sekresia. Ta 
bon pa koalishon pensa bon 
kiko ta mihó. 


“Publiká e rapòrtnan ku 
konsekuensia pa e kompa- 
nia i/òf personanan enbolbí 
òf mantené nan sekreto. 
Mi pensamentu ta ku 
ta grita pa publikashon pa 
buska un víktima, spesial 
miembro di Kolegio Ehe- 
kutivo, pa kore kampaña 
pa elekshon na mart 2023. 
Ya ta papia ku tin kos di 
skonde. Kiko tin di skonde 
niun hende no sa”, segun 
Arthur Sealy. 


Sugerensia di Sealy ta 
pa laga e rapòrtnan sekreto 
i mustra riba splikashon 
hurídiko 
dikon 
nan 
ta 
sekreto. 
No lubidá ku un kom- 
pania òf persona a duna 
informashon 
konfi densial 
na Kolegio Ehekutivo pa 
ehekutá un proyekto. Laga 
nos saka e diskushon for di 
e esfera emoshonal i bira 
mas rashonal pa alsa nivel 
di demokrasia. 


Sealy ta konkluí: “Mas 
urgente ta, atendé konfl ikto 
di interes den enseñansa, 
sentronan di bario, bibi- 
enda popular, pobresa, si- 
guridat sosial, tene Bonlab 
abrí i nombra awe mes un 
diputado nobo.. 
Esakinan ta na interes 
general i no rapòrt pa 
kologá kompania i persona. 
Palabra i desishon ta na 
lidernan di MPB/UPB. Tin 
basta ku bla bla bla.” 


KRALENDIJK – E 
diseño di presupuesto 2023 
manera Kolegio Ehekutivo 
a ofresé na Konseho Insu- 
lar, no ta kumpli ku e lei 
FinBes. Segun Kolegio di 
Supervishon 
Finansiero, 
Cft, den un karta na geza- 
ghebber Rijna, no tin indi- 
kashon pa presentá un pre- 


supuesto ku un défi sit di 1,9 
mion dòler. 
Kolegio Ehekutivo a 
nenga e konseho di Cft pa 
trese entrada di gastu den 
balansa, promé ku manda e 
presupuesto Konseho Insu- 
lar. E kolegio a pone ainda 
mas nota serka e diseño di e 
presupuesto. Asina e kole- 


gio ta haña ku e entradanan 
haltu sperá for di e impues- 
to di turista nobo, no ta su- 
fi sientemente konstruí. 
Despues di añanan ta 
chambuká, Cft fi nalmente 
a pidi Entidat Públiko Bo- 
neiru pa stipulá un maneho 
di tereno. Sí Konseho Insu- 
lar no hasi esaki promé ku 
15 di novèmber, ta eksistí e 
rísiko ku e ministerio no ta 
duna aprobashon na e pre- 
supuesto. 


Diseño presupuesto 2023 no ta kumpli ku FinBes 
Boneiru ta nenga konseho di Cft 


Tokante ‘issue’ di rapòrtnan sekreto 
Saka diskushonnan for di 
esfera emoshonal 

KRALENDIJK 
– 
Djárason 21 di sèptèmber 
tabata Dia Mundial di Al- 
zheimer. Presidente di Fun- 
dashon Alzheimer Boneiru, 
Evert Piar, a para ketu riba 
e dia akí pa na nòmber di 
direktiva i boluntario di e 
fundashon felisitá pueblo 
di Boneiru i mui spesial 
hendenan ku ta biba ku 
demensia, nan famia i kui- 
dadónan. 
Dia promé di sèptèmber 
rònt mundu, asosashon i 
fundashonnan di alzheimer, 
a selebrá pa di 11 biá inisio 
di nan kampaña pa Luna 
Mundial di Alzheimer. E 
aña akí e tema ta ‘Konosé 
demensia, konosé alzhei- 
mer, huntu nos por hasi 
asina tantu. Tur kos ta bai 
tokante poder di konose- 
mentu. 


Programa intensivo 
Piar: “Nos fundashon 
aki na Boneiru ta sigui e 


Dia Mundial di Alzheimer 
‘Konosé demensia i alzheimer, 
huntu nos por hasi asina tantu’ 


mes liña ku nos kolega- 
nan den region di Karibe, 
pero tambe ku tur otro aso- 
sashon rònt mundu, ku un 
programa intensivo pa kon- 
sientisá, den nos kaso nos 
pueblo di Boneiru, durante 
e luna akí spesial, pero du- 
rante henter aña nos ta sigui 
hasi esaki.” 
Durante 
e 
kampaña, 
di akuerdo ku Piar, e fun- 
dashon ta enfoká riba se- 
ñalnan di atvertensia di 
demensia i riba impor- 
tansia di un diagnósis na 
tempu. Haña un diagnósis 
di demensia, hopi biá ta un 
proseso difísil i ku su reto. 
Ta bini aserka ku e stigma 
ku ta rondoná demensia 
ta pone ku hopi ta evitá di 
buska un diagnósis, sino ta 
te ora ku ta den fase avansá 
di e kondishon. Nos mester 
kambia esaki. Nos aki na 
Boneiru, Piar ta sigui, komo 
parti di e programa pa Luna 
Mundial di Alzheimer, a 


produsí poster segun diseño 
di Alzheimer’s Disease In- 
ternational (ADI), den 4 i- 
dioma, Papiamentu, Ingles, 
Hulandes i Spañó i a pone 
esakinan na 75 lugá stra- 
tégiko rònt Boneiru, komo 
parti di e kampaña. 
Manera 
e 
fundashon 
a bini ta hasi tur aña, den 
koperashon ku Hitess Bo- 
naire N.V., ta usa su bill- 
boardnan. A adaptá ADI su 
tema pa Luna Mundial di 
Alzheimer ku e fundashon 
mes su teksto ku ta keda i- 
lustrá durante henter e luna, 
formando parti di e kam- 
paña pa konsientisashon, 
segun Piar. 


Evento 
Piar ta sigui, riba Dia 
Mundial di Alzheimer, un 
representashon di direktiva 
a hasi un bishita di kortesia 
pa habri e dia serka diputa- 
do di salubridat públiko, 
Nina den Heyer, pa entregá 


e World Alzheimer Report 
2022 ku ADI ta lansa riba 
e fecha akí. E akto ta tuma 
lugá den 105 pais i isla rònt 
mundu. 
Anochi Courtyard by 
Marriott, direktiva di FAB 
a organisá un konsierto di 
alabansa dediká na e kui- 
dadó i su ser kerí, ku kope- 
rashon di músikonan lokal, 
kendenan gustosamente ta 
duna un kontribushon na e 
meta di e fundashon. Invita- 
donan tabata personanan ku 
demensia i nan dunadónan 
di kuido pa ekspresá grati- 
tut i duna rekonosementu 
na klousura di Dia Mundial 
di Alzheimer 


Preokupashon 
E preokupashon ta keda 
loke direktor di ADI, Paola 
Barbarino, a ekspresá na 
apertura di e kampaña dia 
promé di sèptèmber, ku e 
tratamentu despues di di- 
agnósis ta diferensiá masha 


tantu rònt mundu i den sier- 
to pais òf isla e no ta eksistí 
mes, òf tin masha falta, esa- 
ki ta algu ku mester kambia 
rápidamente, segun Piar. 
Piar: “Pa klousurá, mi 
ke a rekomendá un i tur 
pa bishitá Fundashon Al- 
zheimer Bonaire su web- 
site, pa sera konosí ku e 
World Alzheimer Report 
2022, ku ta kontené 412 
página, pero ku enorme 
informashon di situashon- 
nan rònt mundu, inkluso re- 
portahenan sientífiko, pero 
tambe pa keda al tantu di 
aktividatnan lokal durante 
aña. 
Ofisina na Sentro di Salú 
Bon Bida ta habrí tur djára- 
son di 8’or pa 12’or, ku un 
manager na disposishon pa 
si akaso mester, por duna 
informashon i guia. ‘Kòrda 
ku alzheimer no ta deskri- 
miná. No sintí bo so, nos 
t’ei pa bo i huntu nos por 
hasi asina tantu. 


KRALENDIJK 
-- 
Djabièrnè 16 di sèptèmber 
alrededor di mitar di dies 
di anochi, Polis a detené e 
hòmber di inisial W.A.E. 
di 56 aña di edat riba Kaya 
Sonmontonu pa motibu di 
manehá bou di influensia. 


Vários akshon kontra violashon 
regla di tráfiko 


Na e sitio polis por a kon- 
firmá ku e persona tabata 
bou di influensia di alkohòl 
via di un tèst di supla. 
Den oranan di mardugá, 
djabièrnè 16 di sèptèmber, 
Polis a detené e hòmber 
di inisial S.L.V. di 22 aña 


di edat riba Bulevar EEG, 
despues ku a konstatá via di 
un tèst di supla ku e hòmber 
tabata kore bou di influen- 
sia di alkohòl. 
Djaluna 19 di sèptèm- 
ber a duna un shofùr but pa 
motibu ku e tabata manehá 


sin reibeweis bálido i sin 
prueba di seguro. 
Den oranan di mardugá 
djaluna 19 di sèptèmber, 
otro shofùr a haña but pa 
motibu di manehá sin reibe- 
weis bálido i sin prueba di 
seguro. 
Djasabra 17 di sèptèm- 
ber tres shofùr a haña but. 
Un di nan pa motibu di 


manehá sin faha di seguri- 
dat i e otro dosnan pa moti- 
bu di manehá sin reibeweis 
bálido. 
Djabièrnè 16 di sèptèm- 
ber alrededor di mitar di 
seis di atardi, Polis a kon- 
fiská dos vehíkulo for di 
dos hóben menor di edat. 
Nan tabata manehá sin 
reibeweis bálido. 


KRALENDIJK -- Dja- 
dumingu 18 di sèptèmber 
alrededor di 9'or di anochi, 
polis a risibí notifikashon 
tokante un kaso di dal kore 
bai. Un outo ku tabata 
manehando riba Kaminda 
Gurubu a dal den parti pa- 


Dal kore bai 


tras di un otro ku tabata 
kore kaminda pa Playa. 
Pa e motibu aki e shofùr 
a pèrdè kontròl i bai dal den 
un palu di lus. 
Na promé instante e 
shofùr a stòp pa puntra e 
estado di e víktima, pero 


despues a sigui kore. 
Polis a tuma kontak- 
to telefónikamente ku e 
shofùr ku a sigui kore pa e 
bini bèk na e sitio kaminda 
a interog’é. A konsekuensia 
di e aksidente koriente a kai 
afó den e área. 


KRALENDIJK -- Djalu- 
na 19 di sèptèmber a drenta 
keho di kiebro i ladronisia 
den un negoshi situá na 
Kaya L.D. Gerharts. Entre 
djabièrnè 16 i djaluna 19 di 


Kiebro den negoshi 


sèptèmber, deskonosínan a 
drenta un ofisina i a bai ku 
un seif ku komo kontenido 
entre otro un suma grandi 
di sèn kèsh. Investigashon 
den e kaso akí ta andando. 

Guia di 
Hortikultura 


Servisio di Agrikultura, Krio i Peska (Dienst LVV) 
i Soltuna 2005 


Orígen i karakterístikanan general 
E ta originá na e partinan tropikal di Afrika. 
E tin mester di un klima kalor i ta krese bon 
den paisnan tropikal. Pa simia nase e tin mes- 
ter di un temperatura di suela di por lo ménos 
21 grado. E ta sensitivo pa awa di irigashon 
ku muchu salu, pero e ta wanta salu mas 
mihó ku otro tipo di bonchi. 


Variedatnan ku ta duna bon resultado na 
Kòrsou 
* Mylady (Known -you Seed): e mata ta for- 
ma poko blachi, e baliña ta hopi largu, 50-70 
cm, nan ta hopi delegá, koló bèrdè kla. 
* Guilen 
* Purple podded: e bonchinan tin koló püs. 
* Green pod Kaohsiung (Known-you Seed): 
e ta resistí kalor, baliñanan di mas o ménos 
45 cm. Kolo bèrdè skur. 
* Thailand long bean 
* KY Bush (Known-you Seed): e ta krese 
den forma di un bush i e ta e úniko variedat di 
esunnan ku nos ta trata akí, ku no ta rama. E 
ta resistente kontra vírus, e baliñanan ta mas 
o ménos 25-30 cm, baliñanan ta bèrdè kla. E 
bonchinan (simianan) ta kòrá. 
* LP9: e tin bonchi (simia) kòrá. Den pa- 
sado a planté hopi na Kòrsou i e tabata duna 
bon resultado. E problema ta ku aktualmente 
no por haña e simianan, ku tabata bini di Sür- 
nam. 
* Green pod 
* Green arrow (Known-you seed) 


Sembramentu 
Si a sembra bonchi largu den pòchi, por 
planta nan den tereno 10 dia despues di sem- 
bra. Por sembra dirèkt den tereno tambe. E 
promé kosecha ta bin 6-7 siman despues di 
a planta. Dies dia despues ku ﬂ or habri tin e 
promé kosecha. Tin kosecha entre e di 6 pa 
e di 10 siman. Pa por tin kosecha kontinuo, 
mester sembra di nobo kada 8 siman. 


(Trans)plantá 
Por sembra bonchi largu dirèkt den tere- 
no òf den pòchi. Si planta un variedat ku no 
ta rama riba tereno habri, kòrda planta nan 
drumí, laganan kana riba tera, ku direkshon 
di bientu, pa bientu no kibra nan. Si opta pa 


planta un variedat ku ta rama, mester duna e 
matanan algu pa nan rama riba dje. E struk- 
tura mester ta por lo ménos 2 meter haltu. 
Por usa palu di bambú, heru den forma di A 
òf kabuya. Si no pone un struktura pa subi 
riba dje, no ta yega na resultado optimal. Ta 
planta bonchi largu na distansia di 50 pa 60 
cm den rei i 80 pa 90 cm entre e reinan. Asina 
bo ta yega na 180 pa 250 mata pa 100 meter 
kuadrá. Pa e variedat Mylady por hasi e dis- 
tansia entre e matanan mas kòrtiku, 25 cm pa 
30 cm den rei, pasobra e mata no ta bira mes 
grandi ku otro variedatnan. 


Mantenshon di kultivo, kosecha i produk- 
shon 
Mata di bonchi largu ta rama di su mes, 
na kuminsamentu mester yuda e mata un 
tiki pa e haña grip riba e struktura. Despues 
e ta subi sin yudansa. Si kue e ramanan lat- 
eral i guia nan pa nan bai pega na e struktura 
di e siguiente mata den rei, nos ta haña un 
plantashon hopi será. E matanan ta bai forma 
un hag, asina ta usa e espasio optimal. E va- 
riedat KY bush no ta rama e ta keda un mata 
abou, te ku 50 cm haltu. Bonchi largu ta forma 
ﬂ or den par. Na un stèngel ta bin mas par di 
ﬂ or, un par despues di otro. Ora kosechá i ta 
kita bonchi, mester tene kuidou pa no kibra 
kònòpinan di e ﬂ ornan ku ta desaroyando riba 
e stèngel i ku tin di forma bonchi ainda. Bon- 
chi largu ta un mata di famia di Leguminosae. 
Un di e karakterístikanan di e famia akí ta, ku 
e mata i frutanan ta kontené hopi proteina. Pa 
e mata por forma e proteina aki e tin mester di 
hopi nitrógeno. Un parti di e nitrógeno e mata 
mes ta traha den su rais, e tin pipitanan ku ta 
kontené bakteria (Rhizobium) na e rais ku por 
saka nitrógeno for di aire. Kasi tur e nitróge- 
no ku e mata tin mester, e ta apsorbé den su 
periodo vegetativo. Esei ke men ku una bes 
ku e mata stòp di krese vegetativo, i e ta ful 
den produkshon di baliña ku bonchi, e mata 
no ta saka muchu nitrógeno mas for di tera. E 
nitrógeno ku e tin mester pa forma bonchi, e 
ta saka for di su blachinan. E matanan mes- 
ter ta den hopi bon kondishon, ku hopi blachi 
bunita bèrdè ora e mata kuminsá produsí. E 
kantidat di nitrógeno ku e mata tin wardá den 
su blachinan mester yega pa su produkshon 
di bonchi. Ounke e mata ta saka nitrógeno for 
di aire, esaki no ta suﬁ siente pa por alkansá 
un kosecha haltu i mester duna bonchi largu 
suﬁ siente mèst ku ta kontené nitrógeno, pro- 
mé ku e kuminsá produsí, pa e por forma hopi 
blachi i por produsí baliña ku bonchi durante 
un tempu largu. Mester kosechá bonchi largu 
por lo ménos 3 bia pa siman, e bonchinan 
no mester bira muchu hechu. Produkshon 
di bonchi largu por yega te 2 kilo pa meter 
kuadrá. Mester konstatá ku generalmente 
nos produktornan ta alkansá un produkshon 
di solamente 1 Kg pa m2 pa kada siklo di kul- 
tivo. 


Malesa i plaga 
Mira bou di bonchi (di) kunuku, komo ku 
ta trata di un otro variedat di e mesun mata 
e plaga i malesa ku ta afektá nan ta práktika- 
mente meskos. Lagadishi, yuana i konenchi 
gusta kome mata di bonchi largu. P’e motibu 
ei ta bal la pena pa protehá bo matanan ku 
un rant di material lisu, ku ta opstakulisá traﬁ - 
kashon di lagadish i yuana riba e tereno. 


Bonchi largu 
(Vigna unguiculata var. sesquipedalis) 


Famia: LEGUMINOSAE 
Sinónimo (otro nòmber) 
Kouseband, Yard long beans, Asparagus beans 

Henry Vargas Holguin 
Iglesia ta universal, pero e 
universalidat aki no ta pura- 
mente geográfiko na ora di 
ekstendé su mes te na finnan 
di mundu, sino ku mas bien e 
universalidat akí ta derivá di 
su vokashon –duná pa Dios - 
di akohe tur hende den su 
seno pasobra su yamada 
(esun di Dios) no ta ekskluí 
ningun persona. 
I pa ku su mensahe 
tabata universal òf katóli- 
ko, Dios a usa den un prin- 
sipio e lenga i struktura di 
e imperio romano, ku pa 
esaki e ora ei tabata un re- 


alidat universal. 


Latin tabata lenga di e im- 
perio romano; e lenga ku, for 
di Roma, a pretendé di eks- 
tendé su mes pa e teritorionan 
konkistá. 
Es mas, e ta e lenga ku 
kua di algun manera Hesus 
a drenta den kontakto pa- 
sobra e imperio romano a 
yega Palestina. 


Inkluso ku un bon proba- 
bilidat, den virtut di su in- 
teligensia divino òf su siensia 
infuso, bo por imaginá ku He- 
sus lo a manehá latin, aunke 


Dikon latin ta e lenga ofisial di Iglesia katóliko? 


I dikon Roma ta su kapital 


su konosementu lo por taba- 
ta un poko mas ku básiko. 
Loke e ta sugerí nos ta e 
kombersashon entre Hesus i 
e kapitan romano ku Mateo 
i Lukas ta menshoná; komb- 
ersashon den kua ku, ku tur 
probabilidat, no tabatin intér- 
prete algun, pues E ta 
aparesé únikamente komo 
testigu di su disípulonan i otro 
hendenan di similar nivel kul- 
tural, no masha elevá. 
Pues tambe ta probabel 
ku Hesus lo a utilisá e lenga 
aki pa papia ku Ponsio Pila- 
to. 
Si algun di e pueblo taba- 


ta papia latin, dikon no presisa- 
mente Hesus? Ta muchu mas 
probabel i fásil ku e teritorionan 
konkistá “lo papia” e lenga di e 
imperio ku e konkistadornan lo 
papia e lenga di esnan ku nan a 
dominá. 
Ta reprobabel ku e despóti- 
ko gobernador òf prokurador 
romano Ponsio Pilato, alto fun- 
shonario di transishon di e go- 
bièrnu di okupashon, lo sinti su 
mes inkómodo den siña un di e 
lenganan di e teritorio dominá 
(arameo-hebreo), ora e tabatin 
e mishon pa konsolidá e impe- 
rio huntu ku su lenga den e ter- 
itorio ei. 


Roma, ora el a ekstendé su 
mes alrededor di Mediteráneo, 
a ekstendé i imponé hinter su 
kultura, leinan, lenga, etc.. 
I latin tabata e lenga ko ofi- 
sial huntu ku otronan (propio di 
e lugá), aunke ku karakter un 
poko ménos dominante ku res- 
pekto na griego; pues griego 
tabata e lenga di hendenan im- 
portante, kulto, di esnan riku i e 
lenga di e mundu laboral i ko- 
mersial. 
Mi ta kere ku no ta deska- 
beyá pensa ku e divino prov- 
idensia a permití ku Hesukristu 
a nase, komo lugá i momento 
históriko, den un teritorio dom- 
iná pa e imperio romano; at- 
mirabel instrumento pa e ek- 
spanshon rápido di kristian- 
ismo, prinsipalmente for di 
siglo IV. 


Si mundu oksidental, na orí- 
gen di kristianismo, lo tabata un 
diversidat di pueblo i gobièr- 
nunan totalmente kontrario i 
outónomo, lo e tabata un op- 
stákulo pa divulgá e mensahe di 
Hesus atraves di su Iglesia. 
Despues di Pentekòster, su 
apóstolnan a sali pa “konkistá” 
mundu. I, ku kiko nan a topa? 
Nan a topa ku un imperio bon 
unifiká, kompakto i organisá, 
danki na promé lugá na e len- 
ga latin, sin ekskluí griego. 
Ta den e imperio akí ka- 
minda kristianismo a esta- 
blesé, i ta di dje ku Iglesia a 
adoptá su forma terenal: e 
organisashon, e struktura, e 
derecho, e lenga, etcetera. 
I Roma ta tambe 
e mesun kapital òf 
kuna di Iglesia, pa- 
sobra e ta tambe e 
siudat den kua san 
Pedro i san Pablo, 
kolumnanan di Igle- 
sia a muri; siudat ku 


a ser fertilisá ku sanger di tan- 
tu mártir. 


Latin tabata pues e lenga 
universal i Iglesia a ekstendé, 
a konsolidá i a fortalesé su mes 
utilisando e lenga akí. 
Di e manera aki Beibel, e 
dokumentonan eklesial i 
patrístiko, e konsilionan, i 
e bukinan tabata den e len- 
ga akí pa yega te na e fin 
geográfiko di mundu. 
En efekto, Iglesia, na ora 
di brasa tur nashon i na ta des- 
tiná pa e vokashon divino, pa 
keda te na final di siglonan, ta 
eksigí pa su mes naturale- 
sa, un lenga profundo, in- 
mutabel i universal. 
Iglesia mester disponé 
di un lenga ku ta permitié 
komuniká su mes ofisial- 
mente, no únikamente en- 
tre e miembronan di un 
mesun konteksto históriko 
plamá dor di mundu, sino 
ku tambe e ta vinkulá na 
kristiannan di tur époka 
entre nan. 
I latin ta e lenga apropiá, 
pasobra mester di un lenga ku 
ta punto di referensia pa e 
konosementu di dokumento- 
nan institushonal i no falsifiká 
e sentido di e tekstonan, pues 
entre otro bentahanan di latin 
ta esun di ta un lenga mashá, 
pero mashá presis òf 
konkreto; inkluso mashá pro- 
pisio pa profundisá den e bèr- 
datnan teológiko. 


Ademas latin ta, mas ayera 
ku awe, e lenga komun ku ta 
permití ku liturgia òf e kulto, 
sea mesun kos den kualkier 
skina di mundu. Latin ta utilisá 
komo lenga litúrgiko ofisial di 
Iglesia katóliko di rito latino. 
I su kondishon di lenga 
“morto”, den e sentido di ku e 
no ta suheto na evolushon, ta 
dun’é partikular utilidat pa 
usonan teológiko i litúrgiko, ya 
ku ta nesesario ku nifikas- 
honnan di e palabranan ta 
mantené nan mes stabil. 
Di e manera akí e teksto- 
nan ku nan ta usa den e disi- 
plinanan akí lo konservá nan 
nifikashon i nan sentido pa le- 
ktornan di tur époka. 


E ta sosodé den famia. 
Regalo ta yega pa yunan dor 
di algun kumpleaño, òf San 
Nikolas, òf den otro fiestanan 
di famia. Despues un di e 
yunan ta pidi e otro pa dun’é 
su ko’i hunga. E otro ta ninga. 
Komo “vengansa”, e promé ta 
disidí pa no kompartí esnan di 
dje. E regalonan a kombertí 
den inisio di un pelea tristu 
entre rumannan. 


Dikon esaki ta pasa? Un 
promé splikashon parse sim- 
pel: kasi nos tur gusta usa al- 
gun kos “den eksklusivo”, 
manera un propiedat plena- 
mente na nos disposishon. 
Laga loke ta di nos pa otro- 
nan ta nifiká di no tin’é den nos 
man, i, den no poko okashon, 
kore e riesgo di ku nos ophe- 
to (un ko’i hunga, un telefon 
selular, un kos mas balioso) ta 
keda dañá si un hende ta us’é 
no lo kuid’é manera e ta kui- 
da su propietario. 


E splikashon akí ta ofresé 
elementonan interesante, pero 
no ta yega na profundidat di e 
kuestion. Si nos ta bai mas ayá 
di superfisie, nos lo por re- 
konosé ku un mucha chikí (òf 
un adulto) no ta kompartí su 
“poseshonnan”, pasobra hopi 
biaha e ta pensa ku “loke ta di 
dje” ta únikamente p’e, i ta 
lubidá ku kosnan no ta sim- 
plemente pa un persona, sino 
ku di algun manera nan ta tam- 
be pa otronan. 


Ta bèrdat ku e propiedat 
privá ta impliká ku un bien, 
optené di moda legítimo i sin 
perwisio pa otronan, ta perte- 
nesé na un persona konkreto, 
i ku e persona konkreto ei por 
us’é segun su deseonan (sem- 
per ku nan ta korekto). Esaki 


ta bal di manera spesial ora e 
opheto en kuestion tin un balor 
importante pa su propietario, 
sea na nivel afektivo (un re- 
kuerdo di famia) òf pa otro 
motibunan (ora ta trata di un 
hèrmènt fundamental pa e 
propio trabou, por ehèmpel). 
Pero tambe ta bèrdat ku kada 
hòmber, kada muhé, tin un 
vokashon profundo na amor. 


Den e perspektiva di amor, 
tin algu ku no ta kombertí den 
un motibu pa sera bo mes den 
e propio plannan i deseonan, 
pa usa un opheto (prinsipal- 
mente si e ta superfluo, komo 
un ko’i hunga) simplemente 
komo si fuera únikamente pa 
bo mes. Al kontrario, esun ku 
ta stima ta buska pa su pose- 
shonnan ta kombertí den mo- 
tibu pa uni su mes na otronan, 
pa alegrá esun ku ta serka òf 
esun ku ta leu, pa krea laso- 
nan di amistat, pa sirbi. 


Ta p’esei, si den un famia 
un yu chikí òf no asina chikí ta 


ninga na fia su ko’i hunga na 
su rumannan òf amigunan, 
sigur e no a yega na deskubrí 
beyesa di bida ora un hende 
ta biba den amor i pa stima. 


Mayornan i edukadornan tin, 
den e sentido aki, e bunita 
mishon di siña e yunan ku no 
ta bale la pena di tin kosnan 
si bo no ta biba pa otronan. 
Loke sí bale la pena ta di tin 
un kurason mashá grandi i 
habrí pa e propio poseshon- 
nan, tambe si nan ta chikí i 
“insignifikante” manera algun 
mangel, ta yega na kombertí 
nan mes den un trampolin pa 
buska pa hasi otronan, den tur 
loke sea bon i hustu, un poko 
mas felis. 


Si logra esaki, e regalonan 
lo no kombertí den un moti- 
bu pa pelea, sino ku nan lo ta 
un okashon nobo pa uni mas 
na esnan ku ta biba bou di e 
mesun dak, komo miembro- 
nan di un mesun famia. 


Regalo i pelea 


Outor: Pader Fernando Pascual 

Pa: Rudy Domacassé 


Hopi bon ku ta invertí asina tantu plaka, tempu, energia i rekurso pa stroba entrada di 
droga na nos islanan. 
Mi ke sa, mi tin hopi gana di sa, kuantu tempu, energia, rekurso ta invertí pa hasi nos 
hendenan mas resistente kontra uso di droga i yuda esnan ku a kai. 
Mi sa di Krusada, di Walk Inn i algun aktividat mas. Invershon den esakinan ta kom- 
parabel ku e invershon ku ta hasi den kombatimentu di entrada di droga na nos isla- 
nan? Ta hasi sufi siente pa evitá ku nos hendenan ta bai usa òf ta stòp di usa? 
Meskos ku ta sali informashon tokante kaptura di droga i otro hazañanan relashoná ku 
esaki, lo mi ke mira tambe artíkulo i foto tokante aktividatnan pa evitá uso di droga 
den nos komunidatnan. 


Mi tin gana di sa! 


Pa info i komunikado den Extra/BONERIANO, 
USA MAIL: 
extrabon@gmail.com 

KRALENDIJK – Mi- 
nisterio di asuntunan so- 
sial i oportunidat di trabou, 
SZW, tin pa Boneiru, St. 
Eustatius i Saba, un vari- 
ante karibense di e WW 
di Europa Hulandes den 
tapara. 
Minister 
Carola 
Schouten di maneho di po- 
bresa, partisipashon i pens- 
hun, a duna di konosé ku su 
ámtenarnan ta stipulando 


Regulashon WW den tapara 


un asina yamá ‘contouren- 
notitie 
WW-voorziening 
CN’. Den e segundo mi- 
tar di 2022 lo presentá un 
proposishon den kontenido 
pa konsulta na e partidonan 
enbolbí riba islanan BES. 
Na entrada di e islanan 
den Hulanda na 2010, a 
tuma e regulashon di se- 
santia for di Antia Hulan- 
des over. 
Riba insistensia fuerte 


di Tweede Kamer, aña pasá 
Gabinete a indiká e posi- 
bilidatnan pa investigá un 
forma di WW. Pa esaki 
e moshon entregá dor di 
Joba van den Berg di CDA, 
tabata nesesario. 
Den e dokumentonan di 
presupuesto pa 2023, a bin 
sali afó ku tin un proposi- 
shon ku dentro di poko por 
presentá na e partnernan 
sosial riba e islanan. 


KRALENDIJK -- Na 
añanan 1950 nabegashon 
i peska tabata hopi impor- 
tante pa nos isla. 
Piskadónan tabata bai 
piska na Isla Margarita i 
Roques i tabata bolbe bèk 
Boneiru ku diferente tipo 
di piská, manera purunchi, 
kòrá, gatu, buní, dradu i 
hopi mas. 
Nos gusta landa i tambe 
piska. Tur esaki a pone ku 
hopi Boneriano ta sinti nan 
mes orguyoso di ta konosí 
awendia komo ‘Hòmber di 
laman’. 
Djasabra 24 di sèptèm- 
ber ta bai tin e siguiente 
edishon di Nos Zjilea na 
Mangazina di Rei ku e tema 
‘Hòmber di laman’. Julius 
Clarenda, un hòmber di la- 
man ku hopi pashon ku ta 
bini di un famia piskadó, 
ta bai duna un splikashon 
tokante di e bida di laman. 


Djasabra awor na Mangazina di Rei 
‘Hòmber di Laman’ durante Nos Zjilea 


E lo konta tambe kon 
e ta pasando e tradishon 
di famia pa e siguiente ge- 
nerashon. 
Tambe ta bai tin pre- 
sentashon di ACE Kids 
Club, bou di guia di Seg- 
ny Bernadina. Di mes e 
marshe krioyo no por keda 
afó ku su produktonan 
fresku i lokal manera ku a 
kustumá kuné. 
Ta bai tin entre otro djus 
natural, te natural, pero 
tambe kos dushi, arte lokal 
i hopi mas. 
Kushina ta habri for di 
10’or di mainta pa keinta e 
stoma ku un dushi sòpi. Pa 
mèrdia por haña diferente 
plato krioyo i grill, manera 
a kustumá kuné. 
Banda di e stènt nobo 
di sòpi krioyo, tin tambe 
un stènt spesial pa plato ku 
piská. Wak pa bo no pèrdè 
nan. Masha dushi mes. 


Tur esaki den un du- 
shi ambiente ameno ku 
presentashonnan bibu ku 
Grupo Típiko Klásiko i 


JC & Friends. Ban brasa, 
selebrá i kompartí nos du- 
shi kultura na Nos Zjilea, e 
evento kultural di Boneiru, 


djasabra awor 24 di sèp- 
tèmber di 10’or di mainta 
te ku 3’or di atardi na Man- 
gazina di Rei. 

KRALENDIJK -- Dia 
16 di sèptèmber i 20 di sèp- 
tèmber, gerensia di NAPA 
Auto Parts Bonaire a hasi 
en total tres donashon na 
tres 
diferente 
instansha 
karikativo. 
En konekshon ku nan 36 
aña di eksistensia na Bo- 
naire, staf di NAPA a disidí 
di duna tres instansha un 
algu ku nan lo por usa pa 
paga sierto di nan aktividat- 
nan. Pa duna e donashonan 
aki un toke speshal, NAPA 
a disidí di duna kada unu 
un montante di $ 1200.00, 
ku huntu ta bira $ 3600.00, 
ku ta pas na e 36 aña di 
eksistensha. 
Djabièrnè mainta dia 
16 di sèptèmber Evert Piar 
i Merry Ottenhof-Coffi e 
di Fundashon Alzheimer a 


Djaluna último den oranan di anochi, Casper Douma a 
saka un bunita potrèt durante mal tempu. Riba e potrèt por 
mira un bunita welek ta kòrta. Dos aña pasá den mesun 
temporada, tambe Casper a saka un potrèt asin’aki ku a 
keda publiká den BONERIANO. 


Bunita potrèt saká pa 
Casper Douma 


Esaki tabata 2 aña pasá 


NAPA Auto Parts a hasi tres donashon 


tuma nan chèk di $ 1200.00. 
Djamars mainta dia 20 
di sèptèmber Edilse Goe- 
loe, huntu ku algun kliente 
i dos trahadó di nan or- 
ganisashon, Fundashon pa 
Kwido di Personanan Des- 
abilita (FKPD). Tambe Sra. 
Lysandra Cicilia di Kanker- 
fonds Bonaire a pasa pa 
tuma nan respektivo chèk 
di $ 1200.00 kada unu. 
Tabata dos enkuentro 
ameno i alabes emoshonal 
pa tur hende envolví. 
Asina NAPA Auto Parts 
Bonaire a kontrubui en 
grande na mui en espeshal 
organisashonan ku ta aten- 
dé ku hendenan ku no por 
yuda nan mes. 
Riba e portètnan por 
mira momento di entrega di 
e chèknan. 


KRALENDIJK -- Den 
e periodo tras di lomba a 
drenta vários notifi kashon 
tokante kompra di outo ku 
a bai robes. Víktimanan 
tabatin kontakto online ku 
bendedó di outo den ekste- 
rior, ta traha sierto afsprak 
i na e momentu ku e pago 
ta hasí, no ta tende nunka 


mas di e bendedó di outo, 
ni no ta haña nan outo. 
Kuerpo Polisial Karibe 
Hulandes ke alertá un i 
tur pa paga bon tinu ora ta 
kumpra outo òf kualke otro 
kompra online. Sea dili- 
gente ku dunamentu di in- 
formashon delikado i tam- 
be ku traspaso di sumanan 


grandi di sèn. Hasi un 
bon skrinin di e bendedó 
di outo promé.Si tin duda 
den e bendedó, òf a bira 
víktima di froude online di 
kompra di outo, òf kualke 
otro kompra, tuma kontak- 
to ku polis via number di 
telefòn 715-8000, òf pasa 
na warda pa duna keho. 


Froude online 
kompra di outo 

Djárason mainta alumnonan di e estudio pedagógiko di akohida pa mucha di MBO, a 
akudí na Biblioteka Públiko pa fi a buki pa lesa pa mucha chikitu. Dor di lesa pa mucha, 
ta krea un laso kuné i e ta amplia su vokabulario i su bista riba mundu. E ta mira i ekspe- 
rensiá ku lesamentu ta dushi i hopi mas. 


Lesa pa mucha ta hopi importante 


KRALENDIJK – E si- 
man ku a pasa pasaheronan 
di dos diferente buelo di 
TUI, mester a pasa nochi 
drumi abou. 
Un di e dos buelonan 
mester a desvia anochi pa 
Boekarest, miéntras e otro 
buelo tabatin 16 ora di re- 
traso. 
Pasaheronan ku djabièr- 
nè anochi mester a bula ku 
buelo OR1072 di TUI di 


Heraklion pa Amsterdam, 
mester a pasa nochi riba 
stulnan di palu pafó di un 
hotèl. E kompania no tabata 
den estado pa reservá kam- 
ber pa tur pasahero. 
E Boeing 767-300 mes- 
ter a lanta buelo algu promé 
ku mei anochi, pero debí 
na motibu deskonosí te su 
siguiente mèrdia numa por 
a bandoná e siudat griego. 
Entre tantu e pasaheronan 


mester a warda rònt di e 
‘lobby’’ di un hotèl kamin- 
da no tabatin lugá pa nan. 
Un di e pasaheronan 
víktima a laga redakshon di 
Up in the Sky sa ku durante 
henter anochi TUI difísil- 
mente tabata alkansabel, 
tambe riba numbernan di 
emergensia. 
E hotèl no tabata na al- 
tura di binida di e pasahero- 
nan, loke a kondusí ku algun 


Drama pa pasaheronan di TUI 


di e pasaheronan por a haña 
un lugá pa drumi paden riba 
bankinan di palu, kaminda 
otronan no tabatin suerte i 
mester a drumi pafó banda 
di pisina òf stulnan di palu. 
A originá iritashon grandi i 
tur hende tabata kompleta- 
mente kibrá. 
Pa pasaheronan di buelo 
OR3042 di TUI di Antalya 
pa Rotterdam, tambe tabata 
un anochi inkonfortabel. 
E buelo 737-800 pa 9’or 
mester a desvia pa un aero- 


puerto na Boekarest, debí 
na daño na un di e benta- 
nanan di cockpit, asina AD 
a informá. 
Una bes ku a yega aero- 
puerto, e organisashon di 
biahe no tabata den estado 
pa suministrá e pasahero- 
nan ku akomodashon. Pasa- 
heronan a tende ku nan mes 
mester buska hotèl i TUI 
lo kompensá e gastunan. 
Mayoria di e pasaheronan 
a pasa anochi sinembargo 
riba fl ur di e aeropuerto. 

KRALENDIJK 
– 
“Loke konsehero di USIBO 
a informá últimamente no 
ta kuadra ku bèrdat. No ta 
pa motibu di mal maneho 
finansiero a kore ku e eks 
direktor yu di tera. Eksi- 
stensia di Bonlab, no ta pa 
motibu di mal maneho fi- 
nansiero, pero pa motibu 
ku Hulanda i algun miem- 
bro di Konseho Insular i 
un plan polítiko diabóliko 
kordiná pa gobièrnu a di- 
sidí ku Bonlab mester pasa 
pa Mariadal pa baha gastu 
den kuido i likidá Bon- 
lab.” Esaki eks-direktor di 
Bonlab, ingeniero Regi- 
nald Dortalina, ta trese di- 
lantti den un komunikado. 
E ta haña ku presidente di 
USIBO mester rektifiká su 


insinuashonnan. 
Segun Dortalina, Bonlab 
ta den problema, pasobra e 
Seguro di Kuido no ke duna 
kontrato di kuido na Bonlab 
Dortalina: “Ta konosí 
ku e kliente di mas grandi 
di Bonlab ta e aseguro di 
kuido BES. Entradanan di 
Bonlab pa 85% ta bini di 
e aseguro aki. Si e aseguro 
aki kai afó, Bonlab ya no 
tin derecho di eksistensia. 
Kolegio Insular i Kolegio 
Ehekutivo no por permití 
Hulanda likidá un kompa- 
nia 
boneriano.Tristu 
pa 
mira kon nos hendenan a 
koperá ku Hulanda pa e 
plan bira eksitoso.” 
“Eks-diputado, 
El- 
vis Tjin-a-Sjoe, riba òrdu 
mandá pa Kolegio Eheku- 


tivo pa retirá Ing Dortalina 
imediatamente, a duna Ben 
Oleana e mandato pa likidá 
Ing Dortalina. A traha un 
plan makabro pa konvensé 
algun trahadó pa yuda den 
esaki. Pa ehekutá e plan, 
Bonaire Holding a nom- 
bra komisarionan nobo, ku 
ta un hurista na Kòrsou, 
un hulandes oropeo bibá 
na Kòrsou i un hulandes 
oropeo ku ta traha na RCN. 
A usa hendenan djafó, pa- 
sobra no por a konvensé 
bonerianonan pa hasi e tra- 
bou aki. “ 
E komisariado nobo a 
manda Ing Dortalina ku 
vakashon obligatorio pa por 
hasi un investigashon riba 
loke a tende. E vakashon 
a dura 16 luna pa despues 


sigui retiru inmediato ku e 
konseho bai hues numa.Ta- 
bata violashon di e kontrato 
ku Ing Dortalina a firma ku 
Bonaire Holding. 
Durante dies aña komo 
direktor di Bonlab, nunka 
Ing Dortalina no a haña un 
‘waarschuwing’ di komi- 
sariado ni di e akshonista 
BHM. Semper tabatin apre- 
sio i elogio pa ku poko me- 
dio finansiero Ing Dortalina 
a konstruí e edifisio nobo di 
Bonlab. Pèrkurá pa labora- 
torio haña riba un mion na 
ekipo “state of the art”, ou- 
mentá plaka di vakashon di 
6% pa 8.33%, drecha bónus 
di trahadó, pa laboratorio 
tin su propio CAO i skirbi 
e dokumentu di kalidat ku 
e instituto di akreditashon 


hulandes a akseptá 
Dortalina: “No por keda 
insinuá ku bou di maneho 
di Ing Dortalina tabatin 
mal maneho. Dokumentu- 
nan ta mustra otro. Bonlab a 
kumpli ku tur loke mester a 
paga. Bou di maneho di Ing 
Dortalina, tur aña Bonlab a 
haña un kontrato di kuido 
maske tin biaha e tabata bai 
hopi tranká i ku hopi lucha. 
No por kulpa eks-direktor 
ku pa su motibu despues di 
3 aña ku Bonlab ta sera. “ 
“Gobièrnu ta hasi mi- 
sterioso ku e rapòrtnan. 
Mi ta partidario pa pub- 
liká e rapòrtnan komo ku 
mi no tin sekreto relashoná 
ku ehekushon di mi tarea 
komo eks-direktor di Bon- 
lab”, segun Dortalina. 


KRALENDIJK – “In- 
sinuashon no ta yuda ku 
nada. Na final di 2018 
CRM-Link, un instituto 
ulandes rekonosé riba en- 
kargo di direktorado di 
Asuntunan Interno i Rela- 
shonnan den Reino a traha 
un rapòrt den kua a in- 
vestigá Bonlab profunda- 
mente. 
Por papia di un investi- 
gashon imparsial, sin emo- 
shon i a - polítiko. 
E ministerio i Entidat 
Públiko Boneiru a brasa e 
rapòrt i a kuminsá ehekutá 
proposishon i konsehonan 
di e rapòrt. No a kometé 
ningun mal maneho finan- 
siero den Bonlab. 


” Esaki anterior direk- 
tor di Bonlab, ingeniero 
Yonchi Dortalina, ta trese 
dilanti. 
Riba página 33 ta pará 
skibí ku sifranan te ku 
2018 di Bonlab ta disponi- 
bel. Kuentanan anual te ku 
2015 tabata kontrolá. 
Dortalina: “E kapasidat 
di Bonlab pa paga riba té- 
rmino korto (current ratio) 
ta hopi bon i tambe e kapi- 
tal ku Bonlab tin pa kubri 
su gastunan diario ta raso- 
nablemente haltu. 
Pa fin di 2018 esaki ta- 
bata USD 625,000. 
E fórmula pa midi kon fi- 
nansieramente salú Bonlab 
ta, a mustra un mehorashon 


di 35% na fin di 2015 pa 
51% na fin di 2018. E re- 
lashon entre e obligashon 
ku Bonlab tin ku su tra- 
hadónan i e obligashonnan 
ku eksterno a desaroyá di 
53% pa 106%.” 
Di akuerdo ku Dorta- 
lina, e obligashon ku Bon- 
lab tin ku su trahadónan 
a subi te USD 900,000, 
miéntras ku e obligashon- 
nan ku eksterno a baha te 
na USD 200,000 na fin di 
2018.18% (USD 327,000 
over di 2018). Un bon ren- 
dimentu ta entre 8 i 13 %. 
Bonlab su rendimentu ta- 
bata 11.5%. ku ta un bon 
rendimentu riba e inver- 
shon hasí. 


Pues por konkluí ku no 
tabatin ningun mal maneho 
finansiero den Bonlab. 
“Simplemente mester a 
likidá Ing. Dortalina komo 
ku den 10 aña no a logra 
konforme di e plan hulan- 
des. Tur direktor di ZVK 
dje tempu ei, a trata na 
likidá Bonlab pa medio di 
kambia maneho ku tabata 
pone Bonlab sangra. 
Pero semper nos a soru 
di sali pa dilanti usando 
strategianan bon pensá”, 
segun Dortalina. 
“A bini ku diferente pro- 
fesor pa purba basha Bon- 
lab abou. Pero no a logra. 
Despues, inspekshon ulan- 
des ta drenta Bonlab sin 


avisá pero a mustra nan ku 
loke tin papiá di Bonlab no 
tabata bèrdat. 
Apesar tin sierto profe- 
shonal a trata di akusá Bon- 
lab na inspekshon. Bonlab 
a defendé ku éksito”, segun 
Dortalina. 
Segun Dortalina, pa de- 
shasí di dje, a usa su kole- 
ganan pa dal’e un puñá den 
lomba. “Asina nos ta kaba 
ku nos profeshonalnan. 
Mi por proba ku rapòrt 
CRM-Link kiko mi a laga 
tras i ku e rapòrt ku Bo- 
naire Holding a laga traha 
últimamente, ta ilustrá ku 
Bonlab a bai atras for di 
momentu ku mi a bandoná 
Bonlab.” 


Segun Dortalina, Rapòrt Crm-Link ta konfirmá 
No a kometé mal maneho 
finansiero den Bonlab 


Segun Ing. Yonchi Dortalina: 
Presidente di USIBO mester 
rektifiká su insinuashonnan 

KRALENDIJK – “Den 
e partinan di Reino nos ta 
kompartí un pasado i un fu- 
turo. Despues di kasi 10 aña 
di stagnashon ekonómiko 
i slanan di orkan, un pan- 
demia i otro krísis, Hulan- 
da ke hasi esfuerso pa bai 
riba e kaminda di igualdat i 
mutuo, pa un futuro di spe- 
ransa pa henter Reino.” Ku 


e palabranan akí ‘Prinsjes- 
dag’ a kuminsá djamars, 
presentando e presupuesto 
2023 pa relashon di Reino 
i fondonan BES. 
Gabinete ta hasi esfuer- 
so tambe pa na 2023 Ka- 
ribe Hulandes ta un parti 
igual di Hulanda. E retonan 
na Boneiru, St. Eustatius 
i Saba, ta grandi. E infra- 


struktura físiko ainda no 
ta na òrdu, pero prinsipal- 
mente pobresa ta un fuente 
grandi di preokupashon. 
E desaroyonan mundial, 
manera oumento di preis, ta 
dal hopi habitante di Karibe 
Hulandes duru. 
Na 2023 ta bai pone pa- 
sonan importante pa mini- 
malisá e diferensianan den 


e fasilidatnan sosial ku Eu- 
ropa Hulandes. E medio- 
nan stipulá den e akuerdo 
ku koalishon di struktural- 
mente di 30 mion euro, ta 
hunga un ròl importante 
aki nan. Pa mehorá e stan- 
dart di bida di habitantenan 
di Boneiru, St. Eustatius i 
Saba, e gobièrnunan por i 
mester presta mihó. Esaki 


ta konta pa gobièrnu di Re- 
ino mes tambe, e entidatnan 
públiko i pa koperashon 
entre gobièrnu di Reino i e 
entidatnan públiko. Un ròl 
importante den esaki, ta e 
afspraknan 
gubernamen- 
tal ku mester hasi na 2023 
ku e kolegionan ehekutivo 
nobo, despues di elekshon 
na 2023. 


KRALENDIJK -- Fun- 
dashon Bonaire Archaeo- 
logical Institute (BONAI) 
i 
Fundashon 
Terramar 
Museum (Museo Terra- 
mar) ta na kaminda pa un 
kolaborashon pa ekspandé 
oportunidat di haña kono- 
sementu i disfrutá di dife- 
rente elemento di Boneiru 


su herensia arkeológiko pa 
komunidat di Boneiru i pa 
bishitantenan interinsular i 
internashonal. 
Pa alkansá e meta akí 
BONAI ku Museo Terra- 
mar ta bai drenta un kola- 
borashon ku otro pa tempo- 
rada di mas aña pa BONAI 
pone algun artefakto, ophe- 


to i informashon ku BO- 
NAI tin den su kolekshon, 
disponibel pa Museo Ter- 
ramar mantené komo piesa 
di museo i kuida komo parti 
di su propio kolekshon di 
museo i pa hasi uso di nan 
den eksposishon perman- 
ente i na eventonan ku ta 
asosiá ku esakinan, den su 


museo. E kolaborashon lo 
hasi uso di ekspertisio di 
tantu BONAI komo Museo 
Terramar pa inkluí arte- 
fakto i deskripshon korekto 
den eksposishonnan den 
futuro segun standart di 
ICOM (International Coun- 
cil of Museums/Konseho 
Internashonal di Museo) 


i segun maneho di Museo 
Terramar. 
Pa yega na e kolabo- 
rashon formal riba djaweps 
awe 22 di sèptèmber BO- 
NAI ku Museo Terramar lo 
firma ku otro un Akuerdo 
di Fia Artefakto i opheto 
di Gobiernu di Boneiru na 
Terramar Museo. 


KRALENDIJK – Kon- 
seho Insular ta diskutiendo 
riba kambionan ku mester 
bini den e ordenansa ku ta 
regulá e bandera ofisial di 
Boneiru. Tempu ku dia 11 di 
desèmber 1981 (AB 1981, 
no. 28) e ordenansa ku ta 
regulá e bandera di Boneiru 
a drenta na vigor a stipulá 
e kolónan di e bandera. A 
konstatá sinembargo ku ora 
ku imprimí òf traha ban- 
dera ta usa kolónan ku no ta 
kuadra ku loke e ordenansa 
ta indiká. 
Ku e fin pa trese unifor- 
midat den imprimimentu di 
e kolónan di e bandera ta 
deseabel pa laga Konseho 
Insular stipulá e kódigonan 
di koló di e bandera. Por 


logra uniformidat pues den 
e doló. Banda di e kambio 
pa atendé e kolónan di e 
bandera a disidí adaptá al- 
gun punto ku no ta kuadra 
mas, desde ku Boneiru a 
sali for di konstelashon an- 
tiano na 2010. 
Lider di frakshon di De- 
mokrat Clark Abraham a 
bisa den e debatenan den 
Konseho Insular ku e kam- 
bionan proponé den e or- 
denansa ta kla p’e, anke ku 
e ta ‘kleurenblind’. E por 
komprondé sí e liñanan ku 
Bestuurscollege ke sigui pa 
kambia e ordenansa. Por 
ehèmpel e konfushon ku 
tin tokante e koló hel den e 
bandera. 
Daisy Coffie a ekspresá 


ku e ta kontentu ku e punto 
ta riba agènda, pasobra ta 
for di aña 2020 el a yega 
Konseho Insular. E tambe 
tabatin remarke riba e koló 
hel. 
Esther Bernabela di e 
frakshon di UPB a hasi 
loke e mes tam konsiderá 
un pregunta kurioso to- 
kante e echo ku tin kastigu 
riba hendenan ku violá e 
ordenansa di bandera. Pero 
e ta ripará ku tin violashon, 
manera e echo ku tin ban- 
dera di Boneiru ta bula 24 
ora pa dia. 
Bernabela: “Ken ta kon- 
trolá e sitio di violashon- 
nan aki? Tantu bal bo tin 
lei, pero no ta kontrolá ku 
ta kumpli ku lei. Te asta 


tin poné ku tin sankshon. 
Pero bo ta mira ku ta usa i 
baha bandera ku hopi falta 
di rèspèt, pero no ta aktua. 
Si ta pone ku tin kastigu pa 
esnan ku violá e lei di ban- 
dera, mester tin kontròl.” 
Hefe di JAZ Maritza 
Valdink aklará ku den e 
ordenansa anterior tabata 
papia di pais Antia Hulan- 
des. Desde 10 di òktober 
2010 Boneiru a bira un en- 
tidat públiko i esaki ta trese 
kuné ku e reglanan na unda 
ta hisa bandera di Boneiru 
huntu ku otro banderanan a 
kambia. 
Den e segundo tanda di 
e reunion konsehal Daisy 
Coffie tambe a toka e asun- 
tu di kontròl riba violashon 


di e lei di bandera. El a bisa 
di a mira na hopi okashon 
kon banderanan tur frañá ta 
bula, pero no por nota ku ta 
tuma akshon pa sankshoná 
esnan embolbí. “Ta bista- 
nan masha mahos. Mi mes 
a yega di hala atenshon di 
algun hende ku a hasi esa- 
ki.” Valdink a bisa ku fun- 
shonarionan di Toezicht & 
Handhaving ta hasi kontròl 
riba violashon di e regla- 
nan di bandera. Nan tin pa- 
labrashon tambe ku KPCN 
i OM pa persiguishon di es- 
nan ku violá e lei. 
Valdink a tuma tur re- 
marke 
i 
sugerensia 
di 
miembronan di Konseho 
Insular i lo bai inkluí nan 
den e konsepto final. 


Pregunta tokante ken ta kontrolá violashon 
Kambio den ordenansa di 
bandera boneriano 


Kolaborashon entre BONAI ku Museo Terramar 
Ta bai duna mas konosementu 
di herensia arkeológiko 


Speransa pa futuro di henter Reino 

ARUBA 
STATIA/SABA/ST. MAARTEN 


STATIA-- Dutch Re- 
search Council (NWO) ta 
poniendo un organisashon 
di netwerk pa puntonan di 
atenshon pa e seis islanan 
di Karibe Hulandes, basá 
riba un konseho publiká 
na 2021. 
E 
organisashon 
di 
netwerk yama Dutch Ca- 
ribbean Research Platform 
(DuCaRP) i su meta prin- 
sipal ta pa fasilitá i aportá 
na investigashonnan riba e 
islanan. 
The Caribbean Neth- 
erlands Research Institute 
(CNSI) na St. Eustatius lo 
stòp di eksistí den su for- 
ma aktual i lo keda rem- 
plasá pa DuCaRP. 
Esaki tabata rekomen- 
dashon di e konseho, kom- 


‘Kwartiermaker’ nobo pa Statia 


pilá pa NWO pa haña e 
mihó kaminda pa kontinuá 
ku e investigashonnan riba 
e seis islanan despues di 
e 10 añanan di e periodo 
di CNSI ku ta fi nalisá na 
2022. 


DuCaRP lo ta un aporte 
na e netwerk i awor ta 
tuma e investigashon riba 
su mes. 
Pa prepará, fasilitá i 
guia e prosesonan, NWO 
a apuntá Jaap Vreeling 
komo un ‘kwartiermaker’ 
di DuCaRP na Statia. 
E nombramentu akí 
tabata kordiná pa e outo- 
ridatnan lokal i ku e mini- 
sterio di edukashon, kul- 
tura i siensia di Hulanda. 
Vreeling ta hopi fa- 
miliar ku Statia. El a biba 
riba e isla den añanan 80 
i tabata dosente na Gwen- 
doline van Putten School. 
El a regresá e isla na 
2020 i aktualmente ta 
wardando su pèrmit di re- 
sidensia permanente. 


S T . M A A R T E N 
– Gobernador di St. 
Maarten 
a 
huramentá 
mr. G. Wouters komo 
visepresidente di Korte 
Komun di Hustisia, ku 
stashon St. Maarten. El a 
presta huramentu dilanti 
gobernador Eugene Holi- 


Gobernador ta huramentá 
Wouters 
day. Promé ku el a bai St. 
Maarten mr. Wouters ta- 
bata hues senior na Korte 
di Rotterdam. 
Wouters ta remplasá 
mr. A.J.J. van Rijen komo 
visepresidente di e esta- 
blesimentu di Korte di 
Hustisia na St. Maarten. 


SABA – Huntu ku mi- 
nisterio di salubridat pú- 
bliko, bienestar i deporte, 
VWS i Soa Aids Nether- 
lands, e departamento di 
salubridat públiko di Saba, 


Saba ta lansa website salú seksual 


a bin ta trata na establesé 
un website di salú seksual 
ku ta kumpli ku e kontek- 
sto karibense, manteniendo 
e konteksto di Saba na pro- 
mé lugá. 


STATIA – Gobièrnu 
di 
Statia 
resientemente 
a eksportá den kareda di 
sinku mil liber di karni pa 
Nevis. Tambe a eksportá 
kantidatnan mas chikitu pa 
St. Barths, St. Maarten i St. 
Martin 
E sinku mil liber di kar- 
ni eksportá pa Nevis, a bini 


5 Mil liber di karni eksportá pa Nevis 


for di aplikashon di e orde- 
nansa general lokal i karni 
di kunukeronan. 
E eksportashon resien 
ta e di dos di karni desde 
Covid-19. Na mart e aña 
akí, a eksportá un total di 5 
mil kilo di karni pa Nevis, 
markando un regreso entre 
e akuerdo entre e islanan. 


Departamento di Salu- 
bridat Públiko su meta ta 
pa kibra ku a barera ku ta 
prevení residentenan di 
Saba di ta involukrá pro 
aktivo den nan salú sek- 


sual i normalisá e tópiko 
momentu ku hende yòn ta 
tuma eskohonan pa seksu- 
alidat. Den interes pa krea 
un kombersashon habrí 
riba salú seksual na Saba, 
ke sigurá ku siudadanonan 
di Saba tin akseso habrí 
na informashon relatá na 
e komunidat di Saba. Hopi 
biá mester referí hende na 
website di salú seksual ku 
ta Hulandes òf Merikano 


i no ta refl ehá riba e situ- 
ashon riba un isla chikitu 
karibense. 
E website ta destiná pa 
hubentut di 12 pa 24 aña, 
pero tambe ta aksesibel pa 
tur persona ku ta deseá in- 
formashon amplio tokante 
salú seksual. 
E website yama Saba- 
lovin.com i ta spera pa lan- 
sa esaki dia 14 di febrüari 
2023. 


STATIA – Djamars 20 
di sèptèmber Polis a detené 
e hòmber di inisial J.J.C.S. 
di 37 aña en konekshon ku 
un kiebro na un sentro di 


Detenshon pa kiebro na 
sentro di buseo 
buseo na Gallows Bay na 
St. Eustatius. E sospechoso 
a bai ku entre otro diferente 
brel di solo, algun asesorio 
i plaka kèsh. 


16 
Djaweps 22 sèptèmber 2022 


ARUBA 
ARUBA 


ORANJESTAD – Si- 
man pasa tabatin un ce- 
remonia special unda cu a 
instala cinco Hues cu a bin 
traha na Aruba: mr. Van 
Voorthuizen, mr. Winfi eld, 
mr. Luydens y mr. Tijhuis. 
E Hulandesnan Europeo, 
presidente di Hof mr. Mau- 
ritsz a yama nan “recidivi- 
sta”, pa motibo cu den pa- 
sado nan a yega di traha den 
Caribe Hulandes y a dicidi 
di bolbe. E otro dosnan ta 
mr. Martijn y mr. Luydens, 
Arubianonan, kendenan a 
bolbe cas. 
Loke cu a hala atencion 
den e discurso di Hues mr. 
Angele Martijn ta cu el a 
haci esaki na Papiamento, 
pasobra e ta un yiu di tera y 
pasobra e mensahe cu e kier 
a trece dilanti, ta cuadra 
mas ora cu haci’e na Papia- 
mento. 
Martijn a splica cu e fe- 
cha ta extra special pa su 
persona pasobra riba un 16 
di september pero 19 aña 
prome el a huramenta como 
abogado. “E momento ey 
nunca mi a pasa cu hopi aña 
despues mi lo huramenta un 
biaha mas ... como Hues.” 
Den un discurso el a bay 
riba un tema cu tabata den 
discusion ultimo tempo. E 
ta un di e personanan cu ta 
boga pa sentencianan den 
Corte ta wordo presenta 


den idioma cla pa tur ciu- 
dadano. El a recorda un en- 
cuentro cu tabatin aña pasa 
entre e Cortenan y esaki ta- 
bata un di e temanan cu a 
bini na discusion. 
E ta un tema importante 
mirando cu riba e islanan 
ta papia diferente idioma y 
mester mira e ora pa e con- 
tenido di sentencia / vere- 
dicto ta den un idioma cla. 
No solamente e deci- 
sion pero e tratamento tam- 
be. No ta awo, pero for di 
tempo caba cu el a cuminsa 
cu su estudio pa hues na 
2015. E tempo ey caba el 
a wordo encurasha door di 
su educadornan pa durante 
tratamento di e caso papia 
idioma di e partidonan en- 
volvi, y no solamente e tres 
idiomanan ofi cial di Corte: 
Hulandes, Papiamento y 
Ingles – pero tambe Spaño. 
E tempo ey a desconseha e 
uzo di palabranan anticua 
of complica den e decision- 
nan. 
El a recorda cu den un 
di su prome conceptonan 
el a dicidi di uza e palabra 
“dewelke”. E resultado ta- 
bata un strepi diki y cora 
den e palabra. E mensahe 
tabata “si bo no ta uza e 
palabra ey den un comber- 
sacion normal na cas, anto 
no tin motibo pa uz’e den e 
decisionnan.” 


E ta haya cu mescos cu 
Hulanda a cuminsa coy e 
rumbo aki shete aña pasa 
caba, aki banda tambe mes- 
ter cuminsa of sigui uza un 
idioma mas comprendibel 
durante tratamento di e ca- 
soy decisionnan. 
El a splica Tratado Eu- 
ropeo pa Derechonan Hu- 
mano ta exigi accesibilidad 
di cualkier ciudadano na un 
proceso husto. 
Pa ofrece esaki y e confi - 
ansa den husticia, ta masha 
importante pa e hendenan 
den comunidad por com- 
pronde e casonan cu ta yega 
Corte. Pero tambe e decisi- 
onnan. 
E 
ciudadano 
mester 
compronde kico ta pasando 
den su caso y con a yega na 
cierto decision. “Laiconan 
mester di informacion cu 
ta diferente cu esun pa hu- 
ristanan. .... Mester presen- 
te di tal forma cu tur hende 
ta compronde. “ 
El a bisa tambe cu e ta 
compronde cu lo tin hende 
preocupa di e cambio pa un 
idioma mas cla, pero el a 
sigura cu e no ta diferente 
di loke tabata custumbra 
antes, pa loke ta e conteni- 
do. 
E no ta escogencia en- 
tre un idioma di hurista of 
idioma di mucha, pero un 
idioma neutral cu ta com- 


prendibel pa ambos banda. 
E mester stimula esun cu ta 
lesa esaki, pa profundisa su 
mes den e materia. 
Tampoco, el a bisa, kier 
manda e señal cu e idioma 
uza ta un falta di respet pa 
e partidonan. Prensa, el a 
bisa, tin mas interes den e 
decisionnan y tin mas re- 
lato di casonan cu ta wordo 
trata di Corte. 
“Nos ta consciente di 
esey y tambe di e comen- 
tarionan cu e ciudadanonan 
ta duna den diferente medio 
di comunicacion riba e de- 
cisionnan. Esaki ta algo cu 
nos mester aplaudi. ....” 
Pa fi nalisa, e Magistrado 
a bisa cu si decisionnan ta 
wordo scondi tras di un idi- 
oma complica, e hendenan 
por lo haya e idea cu nan 
no ta participante den e 
sistema, of cu e asuntonan 


ta wordo haci tras di porta 
cera. Esey no solamente ta 
conduci na desconfi ansa, 
pero tampoco ta permiti e 
ciudadano husga pa su mes 
si e decision tabata uno 
husto. 
Decisionnan cu sola- 
mente huristanan por com- 
pronde, ta spanta hendenan, 
y e consecuencia di esaki ta 
cu nos no tin gara mas riba 
loke prensa y comunidad ta 
conclui di nos decisionnan. 
Si e ora resulta cu un relato 
di prensa no ta cuadra cu 
contenido di nos decision, e 
ora nos por solamente tuma 
nos mes na malo y ningun 
otro hende.” 
El fi nalisa cu e expre- 
sion di William Butler 
Yeats, kende a bisa: “Think 
like a wise man, but com- 
municate in the language of 
the people. 


ORANJESTAD -- Bou 
di nos boluntarionan a tene 
un kompetensia pa yega na 
un lema. Diputado Nina 
den Heyer a skohe “Kopera 
i hasi e diferensia” di Ly- 
sandra Cicilia. Esei a bira 
nos lema pa luna di kolekta, 
e luna di hasi donashon na 
organisashonnan ku ta tra- 
ha na bienestar di konsien- 


tisashon i prevenshon pa e 
malesa di kanser. 
Awe nos ta lansa riba 
nos Facebook e prome di 
3 video kaminda hobennan 
ta invita bo kopera i hasi e 
diferensia. Nos a skohe 3 
grupo di hoben ku ta ak- 
tivo den nos komunidat i e 
prome video ta di School of 
Performing Arts Bonaire. 


Despues lo sigui hobennan 
di Awa i Kolo di SGB i Ace 
Kids Club. Un gradisimen- 
tu di kurason na e lidernan 
di e gruponan aki ku a ko- 
pera mesora pa hasi esaki- 
nan posibel. 
Bo por hasi bo donashon 
tambe online via banko 
Maduro & Curiel’s Bank 
(Bonaire) N.V., number 


di 
kuenta 
101.191.602 
of via RBC Bank N.V. 
na 
number 
di 
kuenta 
8400000180282769. 
Nos buzonnan ta pone 
na diferente sitio i por hasi 
uso di e swipe machine na 
nos ofi sina na Kaminda La 
Union 11 ku ta habri djalu- 
na, djarason i djabierne di 
10’or di mainta pa 2’or a- 


tardi. 
Awe tambe ta dia ku 
nos ta lansa nos website 
kankerfondsbonaire.com i 
segun lunanan sigui nos lo 
amplia e site ku mas infor- 
mashon. Banda di nos pagi- 
na di Facebook esaki mes- 
ter bira otro sitio kaminda 
por haña informashon di 
Kanker Fonds Bonaire. 


Hues nobo di Aruba na coleganan: 
Papia idioma cla pa henter pueblo por 
compronde sentencianan 


Kanker Fonds Bonaire su lema pa luna di kolekta 
“Kopera i hasi e diferensia” 

ORANJESTAD – Di- 
aluna mainta Sr. Oduber, 
minister di Turismo y Salud 
Publico, a tene un reunion 
informativo cu diferente 
stakeholders’ den cuadro di 
digitalisacion di permiso. 
Pa minister Oduber ta im- 
portante pa elimina e “red 
tapes” cu tini. 
E reunion tabata uno 
sumamente informativo y 
fructifero caminda cu tur 
stakeholder a haña un pre- 
sentacion di con e sistema 
aki lo ta traha una bes cu e 
proyecto wordo finalisa. 
E sistema aki ta conoci 
como DECOS na Hulanda 
y e ta un sistema cu gobi- 
erno di Aruba conoce pa 20 


ORANJESTAD 
-- 
Como Minister di Asun- 
tonan 
Economico, 
Co- 
municacion y Desaroyo 
Sostenibel, mi ta kere 
firmemente den e impor- 
tancia di “thinking outside 
the box” y na mesun mo- 
mento mi ta balora trabou- 
nan cu nos professionals a 
bin ta haci caba. 
Pandemia a siña nos con 
resiliente nos economia ta 
si mira con Aruba ta recu- 
perando economicamente. 
Pa 2022 Aruba su Gross 
Domestic Product (“GDP”) 
lo ta Afl. 5.927, cu ta re- 
presenta un crecemento di 
9.2%. Pa 2023 e proyec- 
cion ta cu Aruba su GDP lo 
crece cu 4.0% compara cu 
2022 den termino nominal. 
Nos a introduci un Ves- 
tigingsbeleid 
completa- 
mente modernisa a flexibil- 
isa, simplificando e proceso 
y asina reduci red-tape pa 
stimula clima empresarial 


y clima di inversion. 
A elimina proceduranan 
innecesario y largo den 
e proceso y a digitalisa e 
proceso aun mas haciendo 
esaki mas eficiente. 
E Vestigingsbeleid nobo 
tin atencion special pa 
stimula e “Promising Sec- 
tors”, cu atencion special 
pa e principionan di so- 
stenebilidad. Tambe nos lo 
keda cu atencion pa stimula 
actividad economico den 
Oranjestad y San Nicolas, 
haciendo inversion den e 
areanan aki mas facil. 
Cu e YES San Nicolas 
Summit nos a crea un pla- 
taforma pa empresarionan 
nobo of estableci traha 
hunto na progreso di San 
Nicolas. Comision Recu- 
peracion Economico a ser 
institui pa dialoga cu sector 
priva y demas stakeholders 
y a draft diferente proposi- 
cion di incentivanan eco- 
nomico. Proposicionnan di 


incentivanan economico ta 
trata di 
1) Stimula inversionnan 
2) Desaroya e Promis- 
ing Sectors 
3) Stimula practicanan 
economico sostenibel. 
Desaroyo economico cu 
Aruba a hiba e ultimo 30- 
50 añanan no por continua 
di mesun forma. 
Nos mester ta conscien- 
te cu pa nos garantisa pro- 
speridad riba nos isla nos 
mester haci e transicion pa 
un economia cu ta sosteni- 
bel, circular y inclusivo. 
Mester haci uzo di e- 
nergia alternativo, promove 
siguridad di cuminda y 
awa, y enfoca riba sistema 
di construccion sostenibel. 
Sustainability Fund lo 
yuda cu financiamiento di 
proyectonan 
sostenibel. 
Tambe ta cuminsando cu 
un Agripreneurial Devel- 
opment Pilot Program den 
cual lo stimula entrepre- 


neurship den e area di a-gri- 
cultura. A cuminsa deter- 
mina e prome pasonan den 
implementacion di e infra- 
structura di 5G, asina mod- 
ernisando e infrastructura 
cual lo aporta na posibi- 
lidadnan nobo. Ampliacion 
di e productonan di Canas- 
ta Basico tabata necesario 
den e tempo cu nos ta pas- 
ando aden. Pronto lo lansa 
un campaña di Educacion 
Financiero pa yuda finan- 
sas den hogarnan pa yuda 
ciudadanonan maneha nan 
finansas personal mihor. 
Aruba Fair Trade Authority 
ta ful den implementacion 
cual lo aporta na un clima 
di competencia husto cu lo 
desemboca den mihor cali- 
dad di servicio, calidad di 
producto y prijs mas husto 
pa e consumidor. Adicio- 
nalmente nos ta trahando 
pa fortifica e Consumen- 
tenbond y Consumenten- 
bescherming como e bos y 


defensor di e derechonan di 
e consumidor. 
Overkreditering y in- 
teres excesivo ta un pro- 
blema di hopi aña. 
Nos a percura pa e ley 
cu ta regla e credito di con- 
sumidor, 
Landsverorde- 
ning consumentenkrediet, a 
wordo aproba. Pronto lo es- 
tablece e porcentahe maxi- 
mo pa interes riba presta- 
mo. Tambe lo anuncia un 
sistema di registracion di 
credito pa evita person- 
anan cai den problema fi- 
nanciero pa via di demasi- 
ado prestamo. Den cuadro 
di SDGs, meta 10, nos a 
cuminsa cu e proceso pa 
regla supplementary rights 
pa parehanan cu a drenta 
union civil asina percura 
pa nan tin derechonan igual 
na matrimonio. Ta imple- 
mentando e Sistema Nacio- 
nal di Estadistica (“NSS”) 
pa asina gobierno tin un 
therment pa monitorea di 
manera mas confiabel y 
obhetivo con gobierno ta 
uza fondonan disponibel 
y segura cu decisionnan ta 
wordo haci abase di datos 
confiabel. 
Economia ta toca nos 
tur; p’esei desaroyo eco- 
nomico mester aporta na 
calidad di bida di nos tur 
como ciudadano. 
P'ami como minister di 
Asunto Economico, Co- 
municacion y Desaroyo 
Sostenibel ta un gran honor 
di por a traha e aña aki pa 
progreso di nos pueblo y 
nos Aruba. E aña binidero 
mi lo sigui enfoca riba pro- 
greso di nos comercian- 
tenan y tambe mehoracion 
di e posicion di nos con- 
sumidornan, 
fortificando 
un balans mas husto unda 
tur hende na Aruba haya 
oportunidad pa participa- 
cion husto di e riqueza di 
nos pais, esei ta keda mi 
compromiso pa cu Aruba. 


aña caba. 
DECOS ta un ‘docu- 
ment management system’ 
caminda cu tur documento 
ta wordo agrega ariba un 
dossier electronico. 
E stap aki ta uno nece- 
sario pa incorpora sos- 
tenibilidad den nos maneho 
y tambe seguridad di in- 
formacion. E bentaha di e 
sistema aki ta e oportunidad 
pa colabora y traha hunto. 
Por medio di e sistema 
aki diferente stakeholders 
por traha hunto riba e me- 
sun documento cual tambe 
lo inclui tools pa contesta 
pregunta den un tempo mas 
cortico, y tambe pa ta mas 
eficiente. 


E ta importante pa nota 
cu e sistema aki ta traha via 
conexion di internet. 
Un otro bentaha di e 
sistema aki ta cu e trahado 
di e dienst y tambe e per- 
sona/compania cu ta hasi e 
peticion tin un bista di ful e 
proceso y por monitor con 
leu su peticion ta. 
Desde comienso di e 
proceso di e peticion e per- 
sona/compania por subi 
riba e sistema aki y haya un 
splicacion di ful e proceso 
prome cu e yena su peti- 
cion. 
Esaki ta zorg pa eficien- 
cia pasobra tur documento 
y rekisito lo mester wordo 
yena prome cu esaki wordo 


procesa. 
E sistema aki tambe lo 
traha cu un timeline, ha- 
ciendo e proceso uno mas 
cortico y dunando es cu ta 
solicita como tambe e di- 
enst concerni un mihor bi- 
sta di e peticion y e tempo 
necesario pa finalisa esaki. 
Minister di Turismo y 
Salud Publico kier gradici 
KPA, Brandweer, DVG y 
ITP Caribbean pa e colabo- 
racion den e proyecto aki. 
Esaki sigur ta un stap 
importante pa traha mas 
eficiente y sostenibel, in- 
corporando innovacion y 
asina mehorando e calidad 
di servicio cu nos ta brinda 
nos ciudadanonan. 


Minister Geoffrey Wever ta elabora riba 1 aña di gobernacion 
Recuperacion economico y 
desaroyo sostenibel 


Pa sector di horeca 
Presentacion di e sistema nobo di 
digitalisacion di permiso 

ORANJESTAD -- 
Desde comienso di avi- 
acion na mundo, hende 
muhe tabata involucra den 
desaroyo di avion, helicop- 
ter y tambe biahenan espa- 
cial. 
Hende muhe den avi- 
acion ta un causa cu ya for 
di aña 1907 ta den desa- 
royo. 
Y aunke cu tabata tin 
restriccionnan unda nan 
solamente tabata permiti pa 
fungi den un rol di apoyo 


den e industria, p.e. stew- 
ardess (fl ight attendant), 
esaki no a stop pa persigui 
careranan den e sector di 
aviacion. 
Na aña 1970, participa- 
cion di hende muhe den e 
sector di aviacion a mira un 
aumento drastico desde se- 
gunda guerra mundial pero 
e porcentahe global di hen- 
de muhe den aviacion ainda 
ta hopi abou, cual ta aproxi- 
madamente 3 porciento. 
Esfuersonan pa hisa e 


participacion di e ser fe- 
menino den tur area di avi- 
acion ta un di e metanan cu 
ICAO (Organisacion Inter- 
nacional di Aviacion Civil) 
ta trahando pe y den e ulti- 
mo siman, Aruba tabata tin 
e honor di ta e prome Pais 
cu ICAO ta manda un "All 
Women's Team" di exper- 
tonan pa un mision. 
Tambe tin cu duna pa- 
labra di elogio na nos pro- 
fesionalnan femenino cu 
ta forma parti di e team 


di inspectornan, beleids- 
medewerkers, y otro exper- 
tonan di Directie Luchtvaart 
Aruba y cu ta kibrando 
stigmanan(breaking barri- 
ers) encuanto hende muhe 
nan funcion, den e sector di 
aviacion aki na Aruba. 
Ta gradici tur e profe- 
sionalnan femenino aki pa 
tur e contribucion remar- 
cabel y nan compromiso 
continuo pa eleva e nivel di 
aviacion aki na Aruba. 
Esaki sigur ta un logro 


remarcabel pa loke ta trata 
igualdad, diversidad y in- 
clusion di genero. 
Un causa cu Gobierno di 
Aruba ta para fi rmemente 
p'e. 
"E ta un honor pa Aruba 
por ta parti di e historia aki 
den aviacion, y ta actua 
como curashamento pa nos 
hendenan y sigur e futuro 
generacion cu ta soña di 
drenta e sector di aviacion", 
minister di transporte, Sr. 
Ursell Arends ta remarca. 


ICAO ta asisti Aruba cu un team 
di experto cu ta marcando historia 


ORANJESTAD - Prome 
Minster di Aruba Evelyn 
Wever-Croes 
conhunta- 
mente cu Prome Minister 
di Corsou Gilmar Pisas 


Prome minister lo reuni 
cu Nacionnan Uni 


y Prome Minister di Sint 
Maarten Silveria Jacobs, lo 
forma parti di e di 77 “Al- 
gemene Vergadering van de 
Verenigde Naties (AVVN). 


E delegacion ta wordo 
guia door di Premier Mark 
Rutte di Hulanda. 
Banda di encuentro cu 
coleganan den region y cu 


instancianan di Nacionnan 
Uni, durante e siman lo tin 
diferente evento organisa di- 
rigi riba temanan di impor- 
tancia pa Aruba, Corsou y 


Sint Maarten. 
Entre otro: enseñansa, 
clima, liderazgo femenino 
y “Small Island Developing 
States” (SIDS). 

K R A L E N D I J K - 
-Despues di e partido di 
futbòl djabièrnè awó entre 
e kampionnan di SV Real 
Rincon di Rincon i SV Vi- 
tesse di Antriòl Pabou, plei- 
òf Buèlta Seis kampionato 


KRALENDIJK--E eki- 
po di biliart bola-8 di An- 
triòl Pariba ku ta The Un- 
touchable, djamars último 
mitar di ocho anochi den 
sala di biliart di Kompleho 
Deportivo Jorge Nicolaas 
na Kaya Amsterdam, a gana 
di La Tropicana di Rincon 
ku skor di 5-3 den kontinu- 
ashon di kampionato 2022 


KRALENDIJK--Plei- 
òf kampionato 2022 di 
futbòl di nos isla ta sigui 
djabièrnè awó den su fase 
fi nal di Buèlta Seis, ora 
ku pa 8or anochi den Sta- 
dion Antonio Trenidad na 
Rincon, e kampionnan di sv 
Real Rincon di Rincon en- 


K R A L E N D I J K - 
-Despues di e partido en- 
tre The Untouchable i La 
Tropicana djamars anochi, 
partido bálido pa kampio- 
nato 2022 di biliart Bola-8 
di nos isla, e kampionato 
2022 di biliart bola-8 di nos 


frentá e velos ekipo di SV 
Vitesse di Antriòl Pabou. E 
partido aki ta e último tam- 
be di e ekiponan aki pa e 
plei-òf Buèlta Seis. Ta trata 
di un partido ku tur hende 
ta spera pa mira e dos eki- 
ponan aki enfrentá otro den 
e plei-òf. Un Real Rincon 


ku ta desidido pa bai ku e 
viktoria, meskos tambe e 
ekipo di SV Vitesse. 
E partido aki pues ta pri- 
mintí di bira otro tremendo 
partido di e kampionato, ku 
dos ekipo buskando nan úl- 
timo viktoria di e plei-òf. 
E partido aki sigur lo 


2022 di futbòl di nos isla, 
ta sigui djadumingu awó 25 
sèptèmber 2022, esaki pa 
7or anochi den Stadion An- 
tonio Trenidad na Rincon. 
Djadumingu awó ta en- 
frentá otro e ekiponan sv 


Estrellas di Nort Saliña i sv 
Atl. Flamingo di Nikiboko. 
E partido aki tambe 
sigur tei bira otro tremendo 
partido di e kampionato, 
momentu ku djadumingu 
awó e dos ekiponan aki 


topa otro pa último bia den 
plei-òf Buèlta Seis. 
E partido aki ta e penúl- 
timo partido di e buèlta 
aki ku ta fi nalisá djִárason 
otro siman 28 di sèptèm- 
ber 2022 ku e partido entre 


e ekiponan SV Uruguay di 
Antriòl Pariba i SV Vespo 
di Rincon ku ta sera i fi na- 
lisá tambe e plei-òf Buèlta 
Seis. Éksito na e ekiponan 
den e último partidonan di 
e plei-òf. 


bira un tremendo partido 
ku lo hala tambe bastante 
fanátiko hiba Stadion An- 
tonio Trenidad na Rincon 
pa mira e partido. E partido 
aki lo hala basta hende hiba 
Stadion Antonio Trenidad, 
ya ku hopi hende ke mira 
e partido aki, un partido ku 


dos ekipo buskando nan úl- 
timo viktoria di e plei-òf. 
Sigur un tremendo par- 
tido ku abo fanátiko di e 
ekiponan aki i di e deporte 
Rei Futbòl no por pèrdè 
djabièrnè awó. 
Éksito na e ekiponan 
den e partido. 


isla ta sigui awe djaweps 22 
di sèptèmber 2022, esaki pa 
mitar di ocho anochi, ora 
ku enfrentá otro e ekiponan 
The Untouchable di An- 
triòl Pariba i Azteca di Nort 
Saliña. 
E partido aki tambe ta 


unu ku ta primintí di bira 
otro tremendo partido di e 
kampionato. 
E ekiponan aki ta prepa- 
rando nan mes fuertemente 
pa saka un viktoria foi dje 
partido aki. 
Esaki lo hasi e partido 


aki sigur un tremendo par- 
tido pa mira, un tremendo 
partido ku dos ekipo bus- 
kando un viktoria foi dje 
partido. 
Un invitashon ta bai na e 
fanatikada pa yega tempran 
pa presensiá e partido aki 


ku sigur ta primintí di bira 
un tremendo partido di e 
kampionato 2022 di biliart 
bola-8. 
Éksito na e ekiponan 
den e partido i den e kam- 
pionato. 


di biliart bola-8 di nos isla. 
Tabata un partido ku 
The Untouchable despues 
di a pèrdè su promé partido 
di e kampionato, dedisido 
pa bai ku e viktoria riba La 
Tropicana, a sali pika dilan- 
ti 2-0 den e partido. 
Despues di esaki La 
Tropicana a reakshoná i 
gana unu pa kòrta bentaha 


na 1-2. The Untouchable ta 
gana 1 mas pa amplia ben- 
taha na 3-1. La Tropicana 
ta gana 2 siguí pa empatá e 
partido 3-3. The Untouch- 
able ta bin bèk den wega i 
gana 2 sigui pa bai ku e vik- 
toria di 5-3 riba LaTropi- 
cana. Ku e viktoria aki The 
Untouchable ta ku 1 ganá 1 
pèrdí den e kampionato. 


La Tropicana tambe ku e 
derota ta ku 1 ganá i pèrdí 
den e kampionato. 
Sètnan di e partido. 
The Untouchable – La 
Tropicana 5-3. 
H. Duran – L. Pauletta 
2-0. 
Ch. Thomas – M. An- 
thony 2-0. 
P. Cicilia – J. Clarenda 


0-2. 
D. Zhen – R. Janga 2-1. 
Ch. Janzen – O. Mar- 
garitha 1-2. 
G. Alberto – R. Wijman 
0-2. 
Y. Zhen – H. Figaroa 
2-0. 
J. Janzen – P. Mercera 
2-1. Éksito na e ekiponan 
den e kampionato. 


Djadumingu SV Estrellas vs SV Atl. Flamingo 


Djabièrnè awó SV Real Rincon 
vs SV Vitesse 


The Untouchable 5-3 riba 
La Tropicana den Bola-8 


Awe nochi The Untouchable 
vs Azteca 


20 
Djaweps 22 sèptèmber 2022 
20 


KRALENDIJK 
-- 
Despues di 2 aña, SELI- 
BON ta kontentu di por 
risibí su propio 4 tanki di 
transporte pa e proyekto di 
almasenahe i eksportashon 
di zeta sushi. 
A kumpra e 4 tankinan 
akí, mihó konosí komo 
‘ISO-Tank’ na aña 2020 pa 


SELIBON tin propio tanki 
pa transporte di zeta sushi 


medio di e proyekto di al- 
masenahe i eksportashon di 
zeta sushi. 
Durante e 2 añanan tras 
di lomba, SELIBON tabata 
hür 4 tanki di transporte 
pa por ehersé e tarea di 
eksportashon di zeta sushi. 
E proyekto di almase- 
nahe i eksportashon di zeta 


sushi ta un proyekto fi nan- 
siá pa Ministerio di Infra- 
struktura i Maneho di Awa, 
ku e meta pa krea un fasi- 
lidat duradero i profesho- 
nal pa almasenahe di zeta 
sushi. 
Zeta sushi ta tur loke ta 
zeta di motor usá, zeta tér- 
miko i líkido hidróuliko, ku 


no por usa mas den e forma 
original, tampoko ora e ta 
mesklá ku otro tipo di sup- 
stansia òf otro medio. 
Na aña 2020 SELIBON 
a eksportá 553 mil liter di 
zeta sushi i na aña 2021, 
790 mil liter. 
Te ku ougùstùs 2022, 
a eksportá 528 mil liter di 


zeta sushi. Ta premirá ku e 
aña akí lo por pasa e kanti- 
dat di 800 mil liter di zeta 
sushi pa eksportashon. 
SELIBON ta gradisí un i 
tur ku a traha i ta trahando 
riba e proyekto akí, pa asi- 
na Boneiru por tin su pro- 
pio fasilidat pa almasenahe 
di zeta sushi. 


